Ukrajina usvojila zakon o autohtonim narodima bez Rusa - Novi Standard\nRuski predsednik Vladimir Putin izjavio je da ukrajinski zakon nije u skladu s normama međunarodnog humanitarnog prava i da nanosi ozbiljnu štetu ruskom narodu\nUkrajinska vrhovna Rada usvojila je zakon o autohtonim narodima Ukrajine koji ne svrstava Ruse u tu kategoriju.\nInicijativa za usvajanje zakona potekla je od predsednika Ukrajine Volodimira Zelenskog, a na vanrednoj sednici podržalo ga je 326 poslanika Rade i stupiće na snagu nakon što ga predsednik potpiše, prenosi Tass.\nPrema ovakvoj definiciji zakona, na Krimu ovaj status imaju krimski Tatari, Karaimi i Krimčaci, dok se Rusi ne mogu smatrati autohtonim narodom u Ukrajini, prenosi Tanjug.\nInicijativa ukrajinskog predsednika i predlog zakona naišla je na široke kritike u Rusiji, a kako je naveo zamenik predsednika Državne dume Rusije Petar Tolstoj on, „briše” iz istorije 20 miliona Rusa.\nPortparolka ruskog Ministarstva spoljnih poslova Marija Zaharova primetila je da je problem autohtonih naroda Ukrajine prisutan na svim međunarodnim debatama i da se o njemu razgovara u bliskom kontaktu sa rukovodstvom različitih međunarodnih struktura, a naglasila je da ovom inicijativom Kijev diskriminiše milione Rusa.\nNaslovna fotografija: EPA-EFE/Stephanie Lecocq


Pirotski Tigar u osvajanju Skandinavskog tržišta - JuGmedia\nDelagacija kompanije „Tigar a.d. iz Pirota”, obišla je strateške kupce i potencijalne partnere u Švedskoj i Danskoj, u cilju povećanja proizvodnje i prodaje za ovu godinu i predstojeći trogodišnji period, saopšteno je danas iz ove kompanije.\nKompanija “Tigar” je sa liderima proizvodnje modne odeće i obuće u Skandinaviji kompanijom “Ilse Jacobsen”, ugovorila realizaciju od oko 50 hiljada pari obuće, u vrednosti od 1,2 miliona evra, i to sa perspektivom rasta od 15 do 20 posto u naredne tri godine.\nDelegaciju je predvodio generalni direktor Vladimir Ilić, koji kaže obilazak Skandinavskih tržišta i ugovaranje uslova poslovanja, deo aktivnosti koje njihova kompanija preduzima u cilju povećanja proizvodnje i kvaliteta proizvoda za predstojeći period.\n“Na osnovu pregovora sa švedskom firmom „Wise Shoes“, pirotski Tigar bi od avgusta ove godine trebalo da krene sa probnom proizvodnjom novog proizvoda, patike od gume, koje bi se u prodaji pojavile u sezoni jesen/zima 2018. godine”, rekao je Ilić.\nU domenu gumene obuće, švedska firma „Shepherd“ planira da realizuje do 2 miliona evra u ovoj godini, sa značajnim udelom proizvodnje kompanije “Tigar”.\nZa švedsko tržište pirotski “Tigar” proizvodi standardni zaštitni program pod brendom L&N, a osim toga pod brendom Sulman, proizvodi i kompletan asortiman „leisure boots“, sportski i modni program.\nTokom posete, sa firmom „Shepherd“ pregovaralo se i o uvođenju dečijeg programa koji bi zahtevao zajedničko ulaganje i moguće partnerstvo dveju kompanija.


Lingvističke aktuelnosti » Jovan Vuksanović\nUpisano u kategoriju: Tribina, Broj 8-9\nJovan Vuksanović (Beograd)\nBliska su mom srcu ova tužna i sumorna izlaganja o teškom stanju i tragičnoj sudbini srpskog naroda i njegovog jezika na Kosovu i Metohiji. I to tamo gde su nam koreni i gde nam je kolevka, viševekovna kultura i tradicija.\nKo je pažljivo uporedio iznete činjenice, mogao je zaključiti da ipak sve nije tako crno, da je u prohujalim danima, možda uspavanog i bezbrižnog života, naša jezička nauka dosta toga uradila i da smo tako ipak sačuvali sebe kao narod od zaborava i jezik od nestajanja. Pitanje je da li je sve to dovoljno i na pravi način odrađeno, pa onda ostaje oporo saznanje da se uvek nismo znali usaglasiti oko prioriteta i rasporeda snaga – kolektivnih i onih s ličnim pregnućima, što nas je koštalo i sadašnjih nemilih posledica. A tu bolest, izgleda, nismo još preboleli. Manje nas je na broju, uži nam je prostor kretanja i teritorija, a i snage su nam umanjene, a mi se i dalje ponašamo kao da se ništa od toga nije dogodilo. Svađe i deobe večito su nam uz seobe! A stradanje prati i grčevita borba da se sačuva ono što se sačuvati može za naredne vekove i pokoljenja.\nKao što smo naviknuti na ovo neveselo stanje naroda pa i njegovog jezika, pa se mirimo s ranije izrečenim konstatacijama da su Srbi „bez razvijenog imuniteta za učuvanje jezika” i da „imaju nedostatak istorijske inercije da očuvaju svoj jezik” (dr Đorđe Kostić na okruglom stolu „Jezik u ustavu Srbije”, 25.9.1990. u Biblioteci „Petar Kočić”, Beogradu).\nOpšte školsko obrazovanje svakog učenika koji se školuje na srpskom jeziku ne može proći bez učenja jezika, posebno učenja njegove norme. To ne znači da se svi moraju odreći svog lokalnog govora i dijalekta, pa se onda i učenicima dopušta da, u posebnim okolnostima, koriste neknjiževni ili nestandardni jezik. Stoga i škola treba dati doprinos da se očuvaju srpski dijalekti i nauči standardni jezik.


Poljoprivredni radovi podigli cenu goriva za četiri dinara - Skok cene goriva\nKako "Novosti" saznaju, u četvrtak su "stigle" i nove cene u velikoprodaji, korigovane naviše. Dizel je u velikoprodaji skuplji za 4-6, a benzin za oko dva dinara. S obzirom na razliku od sedam dinara po kilogramu TNG u velikoprodaji, vozači koji koriste auto-plin u narednom periodu se baš i neće radovati.\nIako se poskupljenje derivata u Srbiji "poklopilo" sa skokom cena sirove nafte na svetskom tržištu, ovo poskupljenje nije posledica trenutnih berzanskih kretanja već i veće potražnje goriva zbog sezone poljoprivrednih radova.\nNova poskupljenja nas tek očekuju budući da se predviđa dalji trend rasta cene sirove nafte.\nSaopštenje UNKS: Cene goriva u porastu\nVolkswagen neće penzionisane radnike zamenjivati novim


Danas vanredna sjednica OV Travnik posvećena „slučaju Gimnazija“ - Travnik-grad.info\nPredsjedavajuća Općinskog vijeća Travnik, Vlatka Lukić (HDZ BiH) sazvala je za danas (četvrtak, 2. august) 2. Vanrednu sjednicu Općinskog vijeća Travnik sa jednom tačkom dnevnog reda, Aktuelna situacija po pitanju statusa MSŠ Travnik nastala povodom Zaključka Općinskog suda Travnik.\nPrema ovom zaključku Općinskog suda Travnik, Mješovita srednja škola „Travnik“, koja koristi jednu polovinu zgrade Gimnazije, trebala bi napustiti ovaj prostor i vratiti ga vlasniku, Vrhbosanskoj nadbiskupiji. Datum izvršenja odluke je 14. august 2018. godine.\nPo istom pitanju i Predsjedavajući Skupštine Srednjobosanskog kantona, Josip Kvasina, sazvao je za 6. august vanrednu sjednicu Skupštine SBK na kojoj će se raspravljati o Rješavanju pitanja statusa MSŠ „Travnik“ u Travniku po Zaključku Općinskog suda u Travniku od 19.6.2018.godine.\nNezvanično, vladajuće stranke u Općini Travnik i Srednjobosanskom kantonu, SDA i HDZ BiH već su pripremile usaglašeni zaključak kojim bi privremeno bio riješen ovaj slučaj.\n← Iinicijativa za Postavljanja podzemnih kontejnera za smeće\nOV Travnik o slučaju ”Gimnazija“: Poštujemo odluke sudova i tražimo od viših nivoa vlasti rješenje →\n„Fića Crew“ u „Kreativnom parku“\n20. Februara 2020. travnik-grad


Portparol V. Jeremića Nikola Jovanović traži da Vučić podnese ostavku! – Balkanekspresrb.rs\nPortparol V. Jeremića Nikola Jovanović traži da Vučić podnese ostavku!\nZahvajujem se Zorani Mihajlović što je priznala da je Vučićevo istresanje džakova sa glasovima pred TV kamerama bilo farsa. Poručujem joj da se ne nada da će je napadi na Vuka Jeremića dovesti na mesto novog premijera Srbije i predsednika SNS-a\nIZJAVE Zorane Mihajlović su novi dokaz nervoze koje je u redovima naprednjaka izazvala odluka Vuka Jeremića da se kandiduje za predsednika Srbije.\nAko Vučić smatra da je bolji kandidat od Jeremića pozivamo ga da skupi hrabrost i izađe na TV duel, umesto što govori kroz kompromitovane ministre-preletače, poznate po neispunjenim obećanjima i podršci za britanski predlog rezolucije o Srebrenici.\nIsto tako, pozivamo Vučića da ispuni obećanje da će podneti ostavku na mesto premijera i da tako prestane da zloupotrebljava državne resurse u svrhu kampanje.\nZahvajujem se Zorani Mihajlović što je priznala da je Vučićevo istresanje džakova sa glasovima pred TV kamerama bilo farsa. Poručujem joj da se ne nada da će je napadi na Vuka Jeremića dovesti na mesto novog premijera Srbije i predsednika SNS-a. Preletači kao što je ona ne uživaju poverenje ni članova svoje stranke, a kamoli građana Srbije.\nOvo će biti poslednja kampanja u kojoj će otvarati nezavršene autoputeve i mostove, po čemu je već postala prepoznatljiva u narodu.\nSa jednom njenom prethodnom izjavom se slažem, a to je da su nam „radikali doneli rat, bedu i mafijaše“.♦\nTagsNikola Jovanović Vuk Jeremić Zorana Mihajlović\nVučić: biće izbora – ali samo za Predsednika!


Investitori žele zaštiti svoja ulaganja u Čelik: Bilino polje ide pod hipoteku? – Sport Centar Investitori žele zaštiti svoja ulaganja u Čelik: Bilino polje ide pod hipoteku? – Sport Centar\nKako prenosi Faktor, Damir Brdarac je istakao kako u preliminarnim razgovorima investitori traže zaštitu svojih ulaganja.\nNakon Jazvina, Čelik ozvaničio pojačanje i na stoperskoj poziciji\nČelik doveo bivšeg napadača Zrinjskog, golman Marković dogovorio uslove prekida saradnje\nAutor: FENA, jul 16, 2018\nPa dokle više laži i ubleha.\nFK Sarajevo sve moze,tamo se svi zakoni i pravila pobijaju i stavljju pd tepih,strani investitor usao u klub FK Sarajevo,a “samo” Celik ne moze!.U Zenici za FS BiH ne vaze zakoni NK Celika ,kao sto to vaze za FK Sarajevo.Da nije smijesno bilo bi zalosno


Špirić potvrdio političku trgovinu SDP-a i SNSD-a\nVijeće ministara odgodilo imenovanja čelnika institucija\nKadrovske križaljke u državnim institucijama, koje su ranije tajno dogovorili SDP i SNSD, na jučerašnjoj sjednici Vijeća ministara BiH, zbog nesuglasica između ove dvije koalicione stranke, nisu mogle biti realizirane.\nNezvanično, zapelo je na imenovanju čelnika Agencije za identifikacione dokumente, evidenciju i razmjenu podataka (IDDEEA) BiH, gdje predsjednik SDP-a i ministar vanjskih poslova BiH Zlatko Lagumdžija želi instalirati svoje ljude.\nNo, zbog ove činjenice s dnevnog reda je skinut i prijedlog za potvrđivanje izbora Srđana Rajčevića za generalnog direktora Regulatorne agencije za komunikacije (RAK) BiH, funkcije koja je data SNSD-u.\nMinistar finansija BiH Nikola Špirić (SNSD) izjavio je jučer novinarima da nije bilo imenovanja "jer, nažalost, BiH počiva na pogodbama i ja sam protiv toga".\n- Pitao sam kolege zašto procedura koja je završena nije tačka dnevnog reda, a traži se da se raspisuju konkursi i da se počiva na ucjenama. Ja sam protiv toga, ili će sve biti rađeno po proceduri ili će sve čekati. Ako neko kaže da nije spreman glasati, zašto će nam ta tačka dnevnog reda - upitao Špirić, aludirajući na ministra vanjskih poslova Zlatka Lagumdžiju.\nŠpirić je istakao da se ne može reći: "Mi nećemo imenovati direktora RAK-a jer čekamo da se raspiše konkurs za poziciju za koju smo mi zainteresirani", čime je potvrdio političku trgovinu između SDP-a i SNSD-a.\n- Oni koji misle da se pogađaju i da od svega prave buvljak, to mogu raditi, ali bez mene - istakao je ministar finansija BiH.\nOsim navedenih, između ostalog su istekli i mandati čelnika Agencije za rad i zapošljavanje, Direkcije za evropske integracije, Agencije za državnu službu te bh. agentima pri Evropskom sudu za ljudska prava Moniki Mijić i Zikreti Ibrahimović.\nO Zupcu tek nakon stava Nezavisnog odbora\nNa sjednici Vijeća ministara BiH donesena je odluka o tome kako će 10,1 milion KM izdvojen iz budžeta i prikupljen na donatorskim računima biti raspoređen za poplavljena područja.\nMinistri su upoznati s informacijom o poduzetim aktivnostima po naredbi Tužilaštva BiH za provedbu istrage protiv direktora Državne agencije za istrage i zaštitu (SIPA) Gorana Zupca, kao i s informacijom SIPA-e u vezi s oduzimanjem pristupa tajnim podacima direktoru.\nNo, zaključeno je da će se Vijeće ministara o ovom pitanju izjasniti nakon što svoj stav utvrdi Nezavisni odbor Parlamentarne skupštine BiH.


Guverner Virdžinije Ralf Nortam na pobedničkoj proslava demokrata u Ričmondu, 5. novembra 2019.\nAmeričke demokrate slave izborne pobede u Virdžiniji i Kentakiju, koje možda najavljuju da predsedniku Donaldu Trampu neće biti lako da osvoji drugi mandat. Birači iz predgrađa u tim državama u utorak su masovno glasali za demokrate i dali im prednost koju će, možda, iskoristiti protiv predsednika 2020.\n"Želim zvanično da proglasim danas, 5. novembra 2019, da je Virdžinija zvanično demokratska. Čestitam!", rekao je Nortam okupljenima u izbornoj noći.\nDosadašnji sekretar za pravosuđe Kentakija Endi Bašir proglasio je pobedu na izborima za guvenera u tradicionalno republikanskoj državi, 5. novembra 2019.\nTrka u Kentakiju\nDemokrata Endi Bešir proglasio je pobedu u trci za guvernera Kentakija, nad aktuelnim republikanskim guvernerom Metom Bevinom. Bešir kaže da je pobedio tako što se koncentrisao na lokalna pitanja, što je možda pouka za demokrate širom zemlje.\n"Moja poruka je da poenta ove trke nije ko je u Beloj kući, nego šta se događa u vašoj kući.”\nBevin, možda najnepopularniji guverner u zemlji, još nije priznao poraz ali se nadao da će ga podrška predsednika Trampa, koji je veče pred izbore posetio Kentaki, dovesti do pobede.\n"Kentaki pokazuje pravi put i podržavamo predsednika SAD, Donalda Trampa!”, poručio je na mitingu Bevin.\nPredsednik Tramp i Tejt Rivs, koji je u utorak postao guverner Misisipija.\nPredsednik je imao više sreće u konzervativnom Misisipiju, gde je podržavao republikanca Tejta Rivsa, koji je pobedio u izboru za guvenera.\n"Liberali u zemlji veruju da će ako dođu u Misisipi i pobede na izborima, nauditi Donaldu Trampu 2020”, rekao je Rivs.\nNajnoviji rezultati su, ipak, ohrabrili demokrate, uključujući predsednika stranke, Toma Pereza.\n"Jučerašnja pobeda je bila pobeda za sve demokrate, pobeda za naše demokratske vrednosti i imali smo podršku sjajnih partnera na državnom I lokalnom nivou.”\nBirači iz predgrađa\nNa najnovijim izborima u zemlji, birači iz predgrađa su manje podržali republikance a ankete pokazuju da predsednik gubi i podršku nezavisnih birača. Tramp je i dalje intenzivno fokusiran na svoju političku bazu, kaže Suzan Pejdž, šefica vašingtonskog biroa dnevnika "USA Today"\n"Možda najveće iznenađenje što se tiče Trampa, a to kažem svesna da je bilo najrazličitijih iznenađenja, jeste da od dana inauguracije nije pokušao da poveća broj građana koji ga podržavaju. Koncentrisao se gotovo isključivo na to da učvrsti podršku svoje baze.”\nU nekim novim anketama na nacionalnom nivou, Tramp zaostaje za glavnim demokratskim rivalima, ali bolje prolazi u istraživanjima u ključnim državama, u kojima je, tesnom većinom, pobedio 2016.\nTramp više ne može stoprocentno da računa na pobedu u Teksasu


Serijalizacija i kontrola | ELMED d.o.o.\nSa našim partnerima iz kompanije SYSTECH, mi možemo da pružimo kompletna rešenja za serijalizaciju i kontrolu, koja su skrojena po zahtevima naših klijenata. Šrok dijapazon opcija, od osnovnih funkcija štampaj i verifikuj (print & verify), uz širok spektar dodatnih modula, pružaju garanciju da možemo da zadovoljimo čak i najzahtevnije uslove serijalizacije, uz robustan dizajn i sofisticirana softverska rešenja.\nSystech i Elmed pružaju opremu koja je spremna za serijalizaciju, koja je prethodno konfigurisana sa vodećim softverom u ovoj grani industrije kompanije Systech. Elmed S-Serija je specijalno projektovana za farmaceutsku serijalizaciju, pruža mogućnost štampe u liniji (in-line), obeležavanje tampon štampom i verifikaciju za serijalizaciju, uz robustan i kompaktan dizajn. Ovaj model je opremljen, bilo sa Domino D320i laserskim ili Domino G320i OEM printerom, sa jedinicom za odbacivanje i sa Systech vizuelnim sistemom za inspekciju proizvoda.\nSistem naglašava besprekornu integraciju Elmed opreme sa upravljačkim softverom kompanije Systech.\nNaši eksperti u odeljenju kontrole kvaliteta koriste kako generičke, tako i specifične planove testiranja, za testiranje celokupnog rešenja. Tehničari kontrole kvaliteta vrše prethodnu validaciju sistema pre slanja, obezbeđujući na taj način da se integracioni proces odvija bez smetnji, kao i da će biti završen u određenom vremenskom periodu.\nKroz više od 15 godina stalne saradnje sa farmaceutskim kućama, mi dobro razumemo važnost postojanja dokumentacije. Naši iskusni specijalisti za validaciju su iz farmaceutske industrije i obezbediće tehničku dokumentaciju tako da Vaš priručnik za upotrebu bude prilagođen Vašem specifičnom rešenju.\nRad prilagođen korisniku,\nFleksiblno integrisanje u postojeće linije,\nPogodno za štampu sa prednje i sa zadnje strane (istovremeno kada je to potrebno ili zahtevano),\nPrecizno vođenje sklapajućih kutija za visokokvalitetnu štampu,\nModularno i podesivo,\nSistem za dvostrano etiketiranje (opcija),\nSistem za etinetiranje sa gornje strane (opcija),\nVršenje promena bez alata,\nPotpuno automatizovana promena proizvoda (opcija).\nU našoj potrazi za inovacijama i dodatnim kvalitetom za naše klijente, razvili smo funkciju potpuno automatske promene proizvoda. Ona omogućava operateru da automatski podešava veličine različitih proizvoda kroz jednostavan recept selekcije, korišćenjem koračnih elektro motora.\nPored svog poslovanja, kompanija ELMED poseduje i proizvodnju samolepljivih etiketa i može ponuditi vrhunski vidljive etikete štampane sa sigurnosnom štampom na materijalima vodećih svetskih proizvođača papira.


Ekstravaganca, Thievery Corporation u Expo centru\nVaša lokacija: ... » Zabava » Muzika » Thievery Corporation u Expo ...\nThievery Corporation u Expo centru\n19. April 2010.\nKultni sastav savremene svetske muzike Thievery Corporation održaće koncert 31. maja u beogradskom Expo centru. Avalon produkcija mesec dana posle koncerta grupe Faithless (24. april) dovodi i fenomenalni američki bend koji predvode Eric Hilton i Rob Garza, a u Srbiju dolaze u punom koncertnom sastavu koji broji blizu 20 muzičara.\nPored atraktivnih koncerata, Thievery Corporation su svetskoj javnosti poznati i po snažnom društvenom angažmanu i antiglobalističkom aktivizmu\nPoslednji album “Radio Retaliation” izdali su 2008. godine, a Thievery Corporation ga smatraju svojim najviše međunarodno orijentisanim izdanjem koje nosi poruke od Azije do Latinske Amerike. „Album govori o egzodusu svesnih ljudi koji su spremni da prihvate kako nešto nije u redu sa 'zvaničnom verzijom' u vestima i kulturi“, izjavio je Eric Hilton za Billboard uoči izlaska albuma na kojem gostuju neki od najvećih “world music” umetnika kao što su Femi Kuti, Seu Jorge i Anoushka Shankar. “Nema opravdanja za ćutanje u ovom trenutku kada se ukidaju prava pojedinca, a iznajmljuje tortura za ilegalne agresorske ratove. Ako ste umetnik, ovo je suštinsko vreme da progovorite”, dodaje Rob Garza.\nUlaznice za koncert sastava Thievery Corporation koji će se održati 31. maja u beogradskom Expo centru, su uveliko na blagajnama Bilet servisa, Card servisa i Eventima po jedinstvenoj ceni od 1990 dinara.\nThievery Corporation muziku stvaraju u rodnom Vašingtonu, kojeg često u svojoj rastafarijnski orijentisanoj lirici nazivaju Babilonom, a koji je krajnje paradoksalno oduvek imao snažnu nezavisnu scenu sa pank bendovima kao što su Bad Brains, Minor Threat ili Fugazzi. Po sličnoj “uradi sam” logici, Thievery Corporation od 1996. godine izdaju za sopstvenu izdavačku kuću “ESL Music” za koju objavljuju prve singlove “Shaollin Sattelite” i “2001 Spliff Odyssey”. Veliki proboj na svetsku scenu dolazi sa prvim albumom “Sounds of the Thievery Hi-Fi” koji je definisao žanr koji oni često nazivaju “nadnacionalnim zvukom”.\nPoslednje decenije Thievery Corporation kontinuirano razvijaju svoj zvuk i šire uticaj kroz studijske albume “The Mirror Conspiracy”, “The Richest Man In Babylon” i “The Cosmic Game”. Njihove popularne kompilacije “Babylon Rewound”, “The Outernational Sound” i “Abductions and Reconstructions” redefinisali su pojam savremene svetske muzike i proširili njen uticaj na moderno stvaralaštvo brojnih umetničkih pokreta širom planete.\nThievery Corporation kao muzički kolektiv donosi puno koncertno iskustvo uz raznolike svetske muzičare koji objedinjuju svetske tradicije na jedan izrazito savremen način. Među dvadesetak muzičara na sceni, bas linije svira harizmatični Ashish, dok gitaru i sitar svira virtuozni Rob Myers. Vrlo karakteristične duvačke deonice sviraju trubač Dave Finnel i saksofonista Frank Mithchel, dok ih prate dvojica perkusionista Frank Orall i El John.\n"Guns n’ Roses" u Beogradu 23. septembra Legendarni američki hard rok bend, "Guns n’ Roses", čiji koncert je bio najavljen u ...\nSkuplje karte za „Egzit" Promotivne ulaznice za jedanaesti „Egzit" festival po aktuelnoj ceni od 6.490 dinara ...\nIpak se družili Na želju Erika Kleptona da se sastane sa Goranom Bregovićem Music Star Production mu je ...\nSummertime jazz festival Održaće se od 3. do 7. jula u Sava centru u Beogradu. Otvoriće ga slavna Didi ...\nKlepton poželeo da upozna Bregu Od producentske kuće "Music Star Production" stigao nam je mejl u kome nas ...\nPrikazano 11-15 od 322 tekstova « Predhodna | Sledeća »


AMS Osiguranje: Krenite na odmor bez opterećenja – Aha Magazin\nAMS Osiguranje: Krenite na odmor bez...\nEgzotična putovanja, Gde ići?, Kreativni turizam - Srbija\nPut u inostranstvo zvuči kao savršen odmor i zato ne dozvolite da vam nepredviđeni događaji naruše tu idilu. Rizik od nezgode ili iznenadne bolesti dok ste na putu je velik, a troškovi njihovog saniranja u inostranstvu mogu biti veoma skupi. Ipak, ako odaberete kvalitetno Putno zdravstveno osiguranje bićete zaštićeni od neželjenih finansijskih gubitaka, a vaše putovanje biće baš onakvo kakvo ste planirali.\nAMS Osiguranje već 19 godina uspešno posluje na našem tržištu, a svoje ime i status izgradilo je na pouzdanim proizvodima prilagođenim potrebama klijenata. Zaključite polisu Putnog zdravstvenog osiguranja kod nas i bićete pokriveni od troškova hirurških intervencija, stomatološkog, bolničkog lečenja i drugih zdravstvenih usluga, ukoliko je ugovoreno, u skladu sa uslovima osiguranja.\nMi vodimo računa o našim klijentima i zato smo vam i ove godine omogućili da veoma brzo i lako i po veoma pristupačnim cenama zaključite polisu Putnog zdravstvenog osiguranja. Tako će vas premija osiguranja za individualnu polisu, za 7 dana boravka na teritoriji Evrope, koštati svega 840 dinara, a ukoliko na odmor idete porodično, premija će iznostiti 1.848 dinara za isti vremenski period.\nA kako biste na odmor otišli potpuno rasterećeni, ne zaboravite da, dok ste na putu, osigurate i svoj stan ili kuću. Nudimo vam mogućnost da po izuzetno povoljnim cenama osigurate svoj dom od brojnih rizika poput požara, izliva vode iz instalacija, razbojništva, vremenskih neprilika ili provalnih krađa, ukoliko je ugovoreno, u skladu sa uslovima osiguranja. Ako uz zaključenu polisu osiguranja domaćinstva odaberete da pored građevinskog objekta osigurate i stvari u vašem stanu ili kući, u AMS Osiguranju dobijate dodatnih 10 odsto popusta na celokupan iznos premije osiguranja.


GMO odlazi u istoriju, dolazi nova, opasnija tehnologija! | Vestinet.rs\nPočetna TEMA DANA\tGMO odlazi u istoriju, dolazi nova, opasnija tehnologija!\n„Zanimljivo je to što je „Monsanto“, samo nedelju dana pošto je objavljeno da ga preuzima „Bajer“, objavio da je kupio licencu za korišćenje nove tehnologije u poljoprivredi koja potpuno menja način stvaranja genetičkih modifikacija organizma, pa i poljoprivrednih kultura.\nReč je o novom patentu (CRISPR/cas9) čiji su autori dve naučnice sa univerziteta u Kaliforniji u Berkliju.\nOvo rešenje smatra se do sada najmoćnijim i najviše obećavajućim metodom genetske manipulacije, koje već sada izgleda veoma moćno, a svakako će i da se usavršava“, objašnjava Dimitrijević.\n„Ovaj novi postupak menjanja naslednog materijala nudi daleko veću preciznost izmena (i više od 90 odsto, zavisno od organizma), bolju kontrolu ukupnog procesa, jeftiniji postupak i izmene na takav način da će pojam GMO najverovatnije da zahteva redefiniciju.\nUprošćeno, promene naslednog materijala mogu da budu mnogo finije, što se tiče količine naslednog materijala, nego sada.\nA revolucionarno je da promene naslednog materijala mogu da se rade na više mesta simultano u čitavom genomu (ukupan nasledni materijal u ćeliji).\nMetod je primenjiv na svim organizmima, uključujući i ljude“, ističe Dimitrijević.\n„Zakon koji je na snazi nema nejasnoća, zabranjena je setva i promet GMO u Srbiji.\nVeć u najskorije vreme, promenom tehnologije i primenom novih metoda, može da se desi da definicija GMO bude prilično izmenjena, pa time i mnogi zakoni širom sveta koji definišu odnos prema GMO“, objašnjava Dimitrijević.


Kosovo: Thaci predstavio Pripremnu ekipu za formiranje Komisije za istinu i pomirenje - Vijesti sa Balkana i Svijeta\nKosovo: Thaci predstavio Pripremnu ekipu za formiranje Komisije za istinu i pomirenje\nPRIŠTINA (AA) – Predsednik Kosova Hashim Thaci predstavio je danas Pripremnu ekipu, koja ima zadatak da pripremi teren za formiranje Komisije za istinu i pomirenje, javlja Anadolu Agency (AA).\nThaci je kazao da je Pripremna ekipa prvi korak ka konkretizaciji formiranja Komisije za istinu i pomirenje, koju je inicirao početkom ove godine s ciljem pomirenja između kosovskih Albanaca i Srba.\n“Shvatili smo da su koraci preduzeti na osnivanju Komisije bitni za uspešna rad Komisije. Zbog toga smo odlučili da budemo pažljivi pri osnivanju pripremne ekipe. Pripremna ekipa je proizašla iz niza konsultativnih sastanaka koje smo imali do sada”, kazao je Thaci.\nOn je istakao da je od završetka rata prošlo gotovo dve decenije, ali da su ratne rane ostale u srcima žrtava koje su često smetnja za budućnost naše zemlje, te da Komisija za istinu i pomirenje ima upravo taj zadatak da zaceli rane, da se zatvori period rata i otvori period mira za generacije koje dolaze.\nKushtrim Koliqi, jedan od pet članova civilnog društva u Pripremnoj ekipi, ocenio je da je jako teško baviti se ratnim nasleđem i da je jedan od mehanizama za to Komisija za istinu i pomirenje.\n“Ova Pripremna ekipa sačinjena je od devet osoba, pet je iz civilnog društva, a četiri će predstavljati važne institucije države Kosovo, kao što su Predsedništvo, Vlada i Skupština. To je tehnička grupa eksperata koji imaju znanje, hrabrost, vreme i želju da se ozbiljno bave pripremom osnivanja mehanizama koji se zove Komisija za istinu i pomirenje”, kazao je Koliqi.\nOn je dodao da će ovoj ekipi biti potrebna pomoć velikog broja eksperata iz raznih oblasti, kako bi se u roku od godinu dana pripremili bazni dokumenti potrebni za formiranje Komisije.\nBajram Qerkini, predsednik Udruženja porodica nestalih lica na Kosovu istakao je da deca Kosova moraju znati istinu.\n“I osnovci i svi treba da shvate šta je pomirenje. Pomirenje je da se zna istina, a tek smo počeli tako veliki problem za koji javnost kometariše da se malo požurilo. Mi nismo požurili, već kasnimo, jer naša deca treba da znaju istinu, ali treba i da se slože sa tim šta se dogodilo i da se nikada ne ponovi i da se umire sve porodice koje imaju mnogo bola”, rekao je Qerkini.\nBekim Blakaj, direktor Fonda za humanitarno pravo Kosovo pohvalio je predsednika i Predsedništvo na ovoj inicijativi za koju su mnogi na početku bili jako skeptični. On je istakao da se mora naglasiti da je pomirenje dug proces, kome treba da prethodi utvrđivanje istine i činjenica koje sve strane treba da prihvate.\nI Bexhet Shala iz Odbora za ljudska prava i slobode je naglasio da je utvrđivanje istine početak ovog procesa, dok je pomirenje, kao volja svih strana, završetak procesa.\nPOVEZANE STAVKEHashim ThaçiKomisija za istinu i pomirenjePripremna ekipa\nBosić: Akcize se žele progurati na silu zloupotrebama i kršenjem procedura\nDijelovi USK-a i dalje bez električne energije: Nakon Bosanske Krupe i Cazin proglašava stanje prirodne nesreće


On je na Samitu privrednih lidera regiona, koji organizuju NIN i In Store, rekao da bi kao kompanija mnogo uštedeli da su "to uradili pre četiri godine".\n"Ipak u globalu smo u plusu posmatrajući uspehe i neuspehe, ako ne za neku evroligu onda za solidan evrokup", ocenio je Tedeski.\nOn je rekao da već sada u svetu biznisa postoji nešto kao u sportu - "Aba liga regionalna, jer su i Delta i MK Grupa i Fortenova i Atlantik neka vrsta Aba lige".\n"Na primeru Atlantik grupe, mi vidimo jedno logično ukrupnjavanje, jer su pojedinačna tržišta bivše Jugoslavije izuzetno mala. Da li možemo da napravimo novi sistem? To je pitanje i za regulatore. Prostora ima. Bili smo svedoci razgovora Miškovića, Todorića i Merkatora. Zašto bismo ostali u nacionalnim granicama, u regionu, zašto tu ne uključiti i Italiju, Austriju, Nemačku...", rekao je Tedeski.\nPrema njegovim rečima, biznis je sigurno taj koji je nakon "groznog rata devedesetih prvi pružio ruku međusobnoj saradnji, zatim i sport i kultura, pa na kraju i politika".\n"Moguće je stvoriti sistem nesmetanog kretanja i ljudi i kapitala i robe", ocenio je i dodao da "prizivati neku super kompaniju gde će vlasnici biti prepoznati pasošima, nije potrebno, ali da prostora za kreiranje većeg sistema ima".\nTedeski je istakao da su različite kategorije biti vlasnik i biti odgovoran, jer kako je dodao, neko je nasledio a neko izgradio.\n"Neko smatra - ja sam vlasnik i imam neograničena prava, to nije tačno! Nije jedan primer gde vlasnik potkrada sopstvenu kompaniju, jer levi vlasnički i desni kompanijski džep nije isto. Imam prijatelja koji je izuzetno uspešan švedski preduzetnik, upravlja s pet milijardi evra i ima četiri sina. Rekao mi je da mu je prvi cilj da od njih stvori odgovorne upravljače. Da li će neko ući u strukturu, videće se kasnije", objasnio je Tedeski.\nKako je rekao, postoji kategorija odgovornih i neodgovornih lidera.\n"Neko smatra stvorio sam bogatstvo mogu ga i uništiti - o ne, nije tako. Nečija egzistencija zavisi od toga. Nezavisno od forme kompanije, postoje određena pravila i način nasleđivanja", istakao je Tedeski.\nPrvo pravilo je, kako je ocenio, meritokratija, napredak pomoću znanja - u ceo proces je uključeno puno stejkholdera, nije samo pitanje dece.\nDodao je da kada donose odluku kojim pravcem krenuti, da je i odluka da ostanu u mestu validna.\n"Kada prodate jednu fintu 5 puta, 6. put vas protivnik pročita. Zato smatram da su naš najveći protivnik za budućnost uspesi iz prošlosti. Mislim da je pravo vreme za menjati kada vam ide dobro", ocenio je Tedeski.\nNajstarija i najpopularnija kriptovaluta bitkoin jutros je zabeležila rast od 7 procenata, pošto se oko 7.30 časova digitalnim novčićem trgovalo po ceni od 58.300 dolara. Ovo je prvi značajan skok posle nekoliko dana tokom kojih se vrednost uglavnom kretala između 54.000 i 55.000 dolara.


Beograd, 14. jun 2010. - LG Electronics (LG), svetski lider i tehnološki inovator na tržištu elektronike, proširio je svoju saradnju sa Formulom 1™ kako bi podržao Virgin Racing tim.\nPored toga što je globalni i tehnološki partner Formule 1™ od početka sezone 2009, LG je postao i zvanični snabdevač tima Virgin Racing, kao i tima Lotus Racing i proizvođača motora Cosworth.\nLG je priključio tim Virgin Racing svom programu podrške kroz obezbeđivanje proizvoda na stazama i u fabrici tima. Virgin Racing je jedan od tri nova tima koji su ušli u konkurenciju ove sezone za FIA Formula One World Championship™, čime se jedan od najpoznatijih multi-servis brendova pridružio ovom sportu.\nGraeme Lowdon, generalni direktor Virgin Racing-a izjavio je: „Oduševljeni smo zbog saradnje sa LG-em. Ne samo da LG ima neverovatan spektar proizvoda u svom portfoliju, nego je i pionir najsavremenije tehnologije, čineći savršen spoj sa Virgin Racing timom. Virgin Racing već koristi LG proizvode, kako na Grand Prix-u, tako i u fabrici u Dinnington-u, što našu saradnju čini potpuno integrisanim partnerstvom, koje će se, nadamo se, nastaviti i u godinama pred nama.”\nPoslednji potez LG-a predstavlja nastavak napora kompanije da podrži manje, mlađe timove dok pronalaze svoj put ka vrhu auto-moto sporta. Andrew Barrett, potpredsednik Globalnog Sponzorstva za LG Electronics je dodao: „Veoma nam je drago da objavimo početak novog partnerstva. Virgin Racing predstavlja snažan brend u Formuli 1™ i mi u LG-u ćemo rado podržati napore tima u svojoj prvoj godini takmičenja u samom vrhu ovog sporta. Virgin Racing naporno radi kako bi osigurao najviši nivo performansi, što je upravo bio motiv kompanije LG da pomogne ovom timu, sledeći tako svoje uverenje - Life’s Good kroz tehnologiju.”


Web stranica Vlade TK - Potpisani ugovori sa preduzećima komunalne djelatnosti\nRadi se o javnim preduzećima koja se uglavnom bave komunalnom djelatnošću a većina projekata se odnosila na nabavku vozila.\nPrema riječima ministra Rožnjakovića resorno je ministarstvo za ovu namjenu izdvojilo 350 000 KM. Nakon što su uvažene sugestije preduzeća iz manjih općina koje do sada nisu učestvovale na javnom konkrusu, Vlada TK povećala je planirani iznos od 280 hiljada KM. Za kapitalne projekte izdvojeno je oko 300 hiljada KM a 50.000 KM za tekuća ulaganja.\nPremijer Tulumović je istaknuo da je ovakva podjela odraz načina na koji će ova Vlada raditi, odnosno, da ukazuje na ravnopravan odnos prema svim općinama i gradovima na području TK.\nNakon bodovanja, za raspodjelu ovogodišnjih sredstava od ekoloških naknada uslove je ispunilo jedanaest preduzeća: "Centralno grijanje" dd Tuzla, JP "Horizontala-Živinice" doo Živinice, JKP "Sapna" doo Sapna, KP "Komunalac" dd Kalesija, JP SKPC "Mejdan" doo Tuzla, JKP "Čisto" doo Doboj Istok, JP „Komus" doo Gračanica, JKP "Čistoća" doo Čelić, JKP "Komunalac " doo Tuzla, JKP "Teočak" doo Teočak i JP "Komunalac" dd Gradačac.\nRiječ je o projektima kao što su provedba energetskih programa, unaprjeđivanje i izgradnja infrastrukture za zaštitu okoliša (nabavka vozila, kontejnera) i zaštita i očuvanje biološke i pejzažne raznolikosti. Javna preduzeća sa područja Tuzlanskog kantona imala su pravo na javni poziv prijaviti jedan projekat a maksimalni iznos za projekat je 50.000 KM.


Nova nesreća na Mediteranu: Prevrnuo se brod, nestalo 180 ljudi\nI. Đ. 17. januara 2017. 12:28\nČetiri osobe su poginule, a skoro 180 ljudi je nestalo nakon što se brod sa migrantima u subotu prevrnuo u u Mediteranu, saopštili su danas UNHCR i Međunarodna organizacija za migracije.\nBrojčani podaci su zasnovani na svedočenju četiri spasena putnika koji su stigli u južnu italijansku luku Trapani, navodi se u saopštenju, prenosi AFP.\nPretpostavlja se da je svih 180 nestalih poginulo, saopštili su danas zvaničnici nakon što su razgovarali sa četvoro preživelih – dva Eritrejca i dva Etiopljanina, koji su u ponedeljak uveče stigli u Trapani na Siciliji.\nNakon razgovora sa preživelima, koje su opisali kao istraumirane i isrcpljene, humanitarni radnici iz UNHCR-a i Međunarodne organizacije za migracije izneli su detalje najnovije tragedije koja se dogodila u vodama kod obala Libije.\nPreživeli su naveli da je drveni brod u petak napustio Libiju sa više od 180 ljudi, koji su svi poreklom iz istočne Afrike.\nPosle petočasovne plovidbe, motor se pokvario i brod je počeo da se puni vodom, a kako je polako tonuo, sve više ljudi se utapalo.\nNakon više sati provedenih u vodi, preživele je u subotu, oko 30 nautičkih milja od libijske obale, spasio francuski brod koji operiše u sklopu operacije Triton Evropske pogranične agencije Fronteks.\nPotom je preživele preuzeo drugi brod Fronteksa i prebacio ih u Trapani, zajedno sa četiri tela koja su izvučena iz vode i 34 ljudi koji su spaseni sa drugog migrantskog broda koji se takođe našao u nevolji.\nOko 181.000 ljudi registrovano je u italijanskim lukama 2016. godine dok je UNHCR zabeležio više od 5.000 smrtnih slučajeva na svim migrantskim rutama širom Mediterana, podseća francuska agencija.\nOdluka o otvaranju Evzonija objavljena u Službenom glasniku\nPotres u scentralnoj Hrvatskoj\nPremijer Izraela o udarima na Gazu: Još nije gotovo


Cisco globalno utiče premijerom novog filma "Home"\nCisco globalno utiče premijerom novog filma “Home” – Personal magazin\nTehno - NaukaTelekomunikacije\nCisco globalno utiče premijerom novog filma “Home”\nYann Arthus-Bertrand, Luc Besson i François-Henri Pinault koristili su Cisco TelePresence za njihovu internacionalnu konferenciju za novinare kako bi predstavili novi dokumentarni film medijima širom sveta Čuveni filmski autori Luc…\nYann Arthus-Bertrand, Luc Besson i François-Henri Pinault koristili su Cisco TelePresence za njihovu internacionalnu konferenciju za novinare kako bi predstavili novi dokumentarni film medijima širom sveta\nČuveni filmski autori Luc Besson i Denis Carot, kao i François-Henri Pinault, ekskluzivni partner, predstavili su novi film “Home” reditelja Yann Arthus-Bertranda na internacionalnoj konferenciji za novinare koristeći Cisco® tehnologiju za sastanke na daljinu – Cisco TelePresence. Boraveći u jednoj od TelePresence soba u kompaniji Cisco® u Francuskoj, tim je bio u mogućnosti da komunicira sa novinarima iz preko 24 zemlje širom sveta bez potrebe za putovanjem.\n“TelePresence nam je da dao mogućnost da učestvujemo u jedinstvenom iskustvu. Za samo nekoliko časova, obišli smo svet i bili u mogućnosti da komuniciramo sa predstavnicima medija širom sveta, bez potrebe za putovanjem, pri tome delujući odgovorno prema životnoj sredini”, rekao je Luc Besson.\nCisco® TelePresence je sistem za komunikaciju među sagovornicima čija tehnologija i dizajn stvaraju osećaj prisutnosti svih učesnika iako su na različitim lokacijama. Zaposleni se mogu sastati „uživo” sa klijentima, dobavljačima i partnerima podjednako lako kao i sa kolegama u okviru same kompanije, prevazilazeći geografsku razdaljinu unutar organizacija. Kombinacijom video slike izuzetno visoke rezolucije u prirodnoj veličini, kao i HD kvaliteta zvuka i njegovog širokog opsega rasprostiranja, TelePresence stvara jedinstveno iskustvo komunikacije „licem u lice“. To omogućava prenošenje svih impresija i emocija koje su i inače sastavni deo komunikacije među ljudima.\n“Čvrsto verujem da nam uticaj ovakve vrste tehnologije može pomoći da usvojimo posvećeniji stav prema planeti, eliminišući potrebu za putovanjem i izbegavajući emitovanje emisije ugljen- dioksida. Danas, možemo obezbediti rešenja kao što je TelePresence da bismo napravili pravi korak napred u pomoći našem okruženju. Nema više izgovora”, rekao je Yann Arthus-Bertrand, reditelj filma.\nOvaj dokumentarni film predstavljen 5. juna na Svetski dan zaštite životne sredine, predstavlja istinsko otvaranje očiju pred problemom zaštite životne sredine i molbu za njenim očuvanjem. Kroz slike koje je reditelj snimao iz vazduha, ovo putovanje nam omogućava da istražimo i ponovo otkrijemo sva bogatstva koja Zemlja nudi, podsećajući nas na uticaj koji na nju imamo. Više o filmu na sajtu http://www.home-2009.com/\nCisco globalno utiče premijerom novog filma “Home” was last modified: June 11th, 2009 by Redakcija\nERP rešenja – Da li ste spremni za sledeći nivo?


Ksenija Prodanović\t 07.10.2021. 16:32h\nNakon što su cene dosegle vrhoglave visine, Moksva je pozvala nemačke vlasti da što pre odobre Severni tok 2 i tako smanje udar na džep Evropljanima.\nRuski potpredsednik vlade Aleksander Novak kaže da bi sertifikat za Severni tok 2, podvodni gasovod, koji nemačko regulatorno telo još uvek nije izdalo, mogao da spusti vrtoglave cene gasa u Evropi.\nCene gasa naglo su skočile zbog potražnje, naročito iz Azije gde je nivo zaliha izuzetno nizak.\nCene gasa u Holandiji, koje se uzimaju kao reper za Evropu, gotovo su osam puta veće u odnosu na cene s početka godine i postigle su u sredu ujutru apsolutni rekord od 150 evra za megavat, da bi popodne pale na 114 evra.\n"Mislim da postoje dva faktora koja bi mogla na neki način da ohlade trenutnu situaciju. Prvo je, naravno, definitivna sertifikacija i što brže odobrenje za puštanje u rad Severnog toka 2", rekao je Novak na sastanku vladinih zvaničnika i šefova energetskih kompanija.\nSeverni tok 2 koji ide od Rusije ispod Baltičkog mora do Nemačke još uvek čeka odobrenje Nemačke i to bi moglo da potraje nekoliko meseci. Sjedinjene Države žestoko su se protivile Severnom toku 2 koji smatrjau političkim projektom i za koji veruju da će učiniti Evropu "zavisnom" od ruskog gasa.\nNovak je ocenio i da bi povečana prodaja Gaspromovog gasa takođe mogla da smiri divljanje cena. Ruski energetski gigant je 2018. pokrenuo platformu za elektronsku prodaju (ESP) gasa Evropi, i to strankama za srednjim i dugoročnim ugovorima. Od avgusta je, međutim, prodaja gasa suspendovana, podseća Rojters.\nRuski predsednik Vladimir Putin, koji je predsedavao sastankom, pristao je na predloženo povećanje prodaje, ali je upozorio da je prvo potrebno podmiriti potrebe Rusije.\nNovak je ocenio i da bi krivac za "divljanje" cena gasa mogla da bude i neka vrsta sumnjive trgovine koja je odražava realno stanje snabdevanja i potražnje. Igor Sečin, šef rosnefta zatražio je od Putina dozvolu za izvoz prirodnog gasa iz Rusije. Ne zna se kako je Putin odgovorio pošto državna televizija nije emitovala njegovu reakciju.\nPutin je na sastanku rekao da je Evropa pogrešila što je smanjila udeo u dugoročnim dogovorima o kupovini prirodnog gasa u korist neposredne kupovine, jer su tu cene skočile. "Evropska komisija se fokusirala na to da ugasi dugoročne sporazume i prebaci se na neposredno tržište što se, kao što vidimo, pokazalo kao greška", rekao je on.\nGasprom ne želi da učestvuje na neposrednom tržištu gasa i više voli dugoročne sporazume koji mogu da potraju i 25 godina.\nPutin je podsetio da je Rusija bila pouzdan snabdevač energijom Evrope, a sa povećanjem izvoza gasa, mogli bi i da obore rekord. On je naveo i da će prevoz ruskog gasa preko Ukrajine prevazići okvire dogovorene Gaspromovim ugovorom sa Kijevom.\nPutinov portarol Dmitri Peskov rekao je ranije danas da Rusija ni na koji način nije umešana u skok cena gasa u Evropi, posle optužbi Međunarodne agencije za energetiku i Evropskog parlamenta koji smatraju da Rusija ne radi dovoljno na povećanju zaliha gasa.\nRusijaNemačkaEvropacene gasasertifikatSeverni tok 2gascena


Martin Lindstrom na ARK Branding Symposium - „Znanje koje možeš da upotrebiš” - Beleške\nMartin Lindstrom na ARK Branding Symposium – „Znanje koje možeš da upotrebiš”\nBeleške > Događaji > Martin Lindstrom na ARK Branding Symposium – „Znanje koje možeš da upotrebiš”\nObjavljeno / 23.02.2018. Autor / Anja Milovanović Kategorija / Događaji\nČuveni brend ekspert Martin Lindstrom prvi put u regionu!\nJedan od najboljih, ako ne i najbolji brend ekspert na svetu Martin Lindstrom prvi put će posetiti naše prostore, i to baš Beograd – govoriće 12. maja na simpozijumu koji organizuje BEA (Branding Experts Association).\nMartin Lindstrom će 12. maja ove godine držati predavanja na ARK Branding Symposium – u, čiji je slogan „Znanje koje možeš da upotrebiš”.\nSimpozijum će se održati u Opera & House Madlenianum s početkom u 11 časova, za 500 odabranih delegata.\nJedinstvena prilika za učenje za poslovne ljude\nNa ovom interaktivnom događaju, sa delegatima će raditi Martin Lindstrom lično: kroz 4 dinamična bloka predavanja u ukupnom trajanju od 8 sati, delegati će se upoznati sa procesima koje je Lindstrom godinama usavršavao i uspešno primenjivao u praksi, i naučiti da ih primene na sopstveni biznis model.\nMeđu Lindstromovim klijentima i slušaocima nalaze se svi koji žele da uspešno posluju na tržištu: tu su Fortune 500 kompanije, startupi, umetnici, IT kompanije, državni organi, univerziteti…\nKroz razgovor sa ovim čuvenim stručnjakom, delegati će moći i da dobiju besplatne savete o unapređenju poslovanja, izlože svoje poslovne probleme ili studije slučaja, kako bi Lindstrom neke od njih odabrao i obradio na samom događaju.\nOvakva znanja Martin Lindstrom obično deli u okviru in house seminara, pa je ovo jedinstvena prilika za ljude iz regiona da upiju sva znanja koja će biti u ponudi na ARK simpozijumu.\nMartin Lindstrom: svetski poznat brending mag\nMartin Lindstrom nalazi se među prvih 30 najmoćnijih ljudi na Forbsovoj listi, a od 12 godine je konsultant kompanije LEGO!\nAutor je sedam svetskih bestselera iz oblasti brendiranja, a transformisao je poslovanje čuvenih kompanija kao što su Microsoft, Toshiba, Disney, Unilever i American Express.\nOvaj događaj je humanitarnog karaktera: deo profita ide u dobrotvorne svrhe, a sve dodatne informacije možete saznati na zvaničnom sajtu ARK Branding Symposium, kao i na sajtu Martina Lindstroma.


E-play dobio nagradu za pesmu i hit godine u emisiji “Bunt”\nBEOGRAD – Jedina TV rok emisija “BUNT”, koja se emituje na RTS-u, ove godine dodelila je nagrade, a prvi dobitnik za „Pesmu godine“ je beogradski bend E-play za pesmu „Sloboda“.\nOva numera sa istoimenog petog albuma grupe je bila izabrana i za hit godine „Top liste Bunt“, po izboru urednika.\n„Sloboda“ alternativnog sastava E-play, u čijem spotu igra slavna glumica Sloboda Mićalović, je pesma godine ne samo zbog izuzetnih muzičko-izvođačkih kvaliteta, već i zato što nam je svima u ovim teškim, izazovnim vremenima najzad postalo jasno zašto je sloboda najvažnija, navodi se u saopštenju te nagrade.\nUrednica emisije “Bunt” Branka Glavonjić dala je i analizu turbulentne 2020. godine i osvrt na samu dodelu nagrade.\n“U ovim izuzetno teškim vremenima za domaće rok autore koji su bili prvi na udaru zbog pandemije Covida-19, i kao predstavnici jedine TV rok emisije u regionu, imali smo potrebu da ovom novoustanovljenom nagradom za pesmu godine pružimo svoju podršku, jer bez njihovog rada ne postojimo ni mi”, izjavila je Glavonjić.\n“Pesma “Sloboda” se pojavila baš u momentu kada je svima postalo jasno šta je pravo značenje te reči.\nTakođe, spot za ovu pesmu je proglašen i za Hit godine 2020. Top liste Bunt, po izboru urednika.\nOva dvostruka titula, nije slučajna jer je i album “Sloboda” jedno od najboljih muzičkih izdanja u protekloj deceniji.”- zaključila je autorka emisije “Bunt”.\nIspred benda E-play, liderka, vokal, autorka tekstova i muzike, basistkinja Maja Cvetković nije krila oduševljenje.\n“Drago nam je da primetimo da neko prati naš rad i onda još draže kada reši da nam dodeli nagradu za pesmu i hit godine”, prvi su utisci muzičarke.\n“Ova nagrada dolazi od jedine rok emisije i hvala im na tome.\nDosta nagrada smo dobijali u karijeri, ali ova je među dražima pošto dolazi u ovako jednom čudnom trenutku u kome nema koncerata”, istakla je Cvetković.\nČlanovi benda E-play su bili veoma vredni tokom naleta pandemije, te su tako snimili i objavili spotove za sve preostale pesme sa petog studijskog albuma „Sloboda“ (Long Play, 2018) – „Uzmi mi sve“, lyric video klip „Japan“, kao i već spomenuti spot „Sloboda“.\nTakođe su izdali i prvi live spot u karijeri za numeru „Srešćemo se neki drugi put“ sa tog albuma, a taj klip obuhvata video snimke sa više od 20 festivala u Srbiji i regionu.\nMaja Cvetković je bila kao model deo izložbe koncertnih fotografija Marine Pešić pod nazivom „Zvuk ženskog srca”, posvećenu isključivo muzičarkama u Srbiji svetu koja je otvorena na Dan žena i trajala je do 25. marta.


Za humanitarne organizacije i udruženja više od pola miliona maraka - Srpskainfo\nCrvenom krstu Republike Srpske biće isplaćeno 200.000 KM, Organizaciji amputiraca UDAS 20.000 KM i Udruženju dijaliziranih, transplantiranih i hroničnih bubrežnih bolesnika 333.333 KM, saopšteno je iz Biroa Vlade Srpske.\nDonesena je Odluku o utvrđivanju opšteg interesa za rekonstrukcija regionalnog puta u opštini Stanari, dionica Tedin Hangranica Republike Srpske i Federacije BiH, poddionica Zelenkovići–Donji Vitkovci.\n-Sa zaostacima minsko-eksplozivnih sredstava iz proteklih ratnih dešavanja, društvo BiH i Republike Srpske se suočava i danas, iako je od završetka ratnih dešavanja prošlo više od 23. godine. Zvanično se procjenjuje da je u BiH minama zagađena površina od 1.118 kilometara kvadratnih ili 2,2 odsto ukupne površine – navedeno je u saopštenju.\nNa teritoriji Srpske registrovana je 41 lokalna zajednica koja je pretrpjela štetne posljedice izazvane poplavama 2014. godine.\n-Ukupna procjenjena šteta iznosi 1.153.476.609 KM, a predstavlja zbir procijenjene štete po jedinicama lokalne samouprave, procijenjene štete na javnim preduzećima i validirane procijenjene štete biljne proizvodnje – navode iz Vlade.\nDruštvo SjednicaVlada RS


Počelo punjenje gasom „Turskog toka“ - Sputnjik Srbija\n22:41 21 Jun 2021\n12:25 18.10.2019 Preuzmite kraći link\n„Počelo je punjenje prirodnim gasom prvog od dva kraka morskog dela gasovoda ’Turski tok‘. Ovo je poslednja faza ispitivanja pre puštanja gasovoda u rad“, navodi se u saopštenju.\n„Punjenje gasovodnog sistema gasom predstavlja značajan korak ka početku faktičkih isporuka gasa Turskoj i jugoistočnoj Evropi preko novog sistema morskih gasovoda. Komercijalna eksploatacija gasovoda trebalo bi prema planu da počne do kraja 2019. godine“, piše u saopštenju operatora.\nProjekat „Turski tok“ podrazumeva izgradnju gasovoda koji se sastoji iz dva kraka, kapaciteta od po 15,57 milijardi kubnih metara gasa godišnje. Prvi krak je predviđen za isporučivanje gasa turskim potrošačima, a počeće da radi tokom ove godine. Drugi krak je namenjen za snabdevanje zemalja Južne i Jugoistočne Evrope, a njegovo puštanje u rad planirano je za kraj 2019. godine.


Da li Putin pravi novi SSSR - SandzakHaber.Net , Sandžačke Internet Novine !\nNaslovna Vijesti SVET Da li Putin pravi novi SSSR\nDa li Putin pravi novi SSSR\nOd HaberNews - 27. Marta 2014. 0 191 Podeli na Fejsbuku\ntweet Zapad je u dilemi hoće li se Moskva zaustaviti samo na Krimu ili će „zgrabiti“ i druge teritorije na kojima žive Rusi.\nU gotovo svim delovima bivšeg SSSR-a ima Rusa, ali čak i tamo gde su na nivou statističke greške, geopolitički i nacionalni interesi čine veze s Moskvom izuzetno jakim. Ni u jednoj zemlji procenat ruske populacije ne prelazi trećinu stanovništva, osim u Pridnjestrovlju, koje ne priznaje vlast Moldavije, i na Krimu, koje je referendumom pripojeno Rusiji.\nSlučajevi variraju od države do države i veoma se razlikuju međusobno. Najdrastičniji je bio onaj u Gruziji od pre šest godina, kada se tadašnji predsednik Mihail Sakašvili odvažio na avanturu stavljanja pod kontrolu otcepljenih republika Abhazije i Južne Osetije. Nakon nešto više od nedelju dana pretrpeo je vojni poraz od Rusije, koja ih je štitila. Ove republike nemaju rusku populaciju, ali su istorijski vezane za Rusiju još iz vremena carstva.\nU baltičkim državama Litvaniji, Letoniji i Estoniji odvajanje od SSSR-a početkom 90-ih prošlo je bez većih poteškoća zbog haosa koji je u to vreme vladao u Moskvi. Međutim, pripajanje Krima Rusiji poslednjih nedelja pojačalo je strahove od ruske intervencije, pogotovo kod Letonaca i Estonaca, čije države imaju značajne ruske manjine.\nI dok Baltik pretežno oseća animozitet prema Rusiji, u centralnoj Aziji situacija je drugačija. Najveći deo tamošnjih država već je spremno za članstvo u budućoj Putinovoj Evroazijskoj ekonomskoj uniji, poput Kazahstana, ili je zemlja kandidat poput Kirgistana, Tadžikistana i Jermenije. Kazahstan je ujedno i država s najvećom ruskom populacijom van Baltičkog regiona. S Jermenijom, u kojoj zapravo i nema ruske manjine, povezuje je to što, pored ekonomskih, s Moskvom ima i jake vojne veze. Kazahstanci Rusiji obezbeđuju kosmodrom Bajkonur, dok je na jermenskoj teritoriji važna ruska baza u Đumriju.\nJermenija je trebalo, kao i Ukrajina, da prošle jeseni potpiše jačanje veza s EU, ali se opredelila za carinsku uniju s Rusijom. Jermenski takmac Azerbejdžan takođe gaji odlične odnose s Rusijom. Peticija za pripajanje Aljaske Rusiji\nŠala sa interneta u kojoj Obama pita Putina šta su mu planovi nakon pripajanja Krima, a Putin odgovara „Pa, Aljaska je bila ruska…“ pretvorila se u peticiju koja, sasvim izvesno, neće imati ostvarenje u realnom životu.\nPeticiju za „vraćenje Aljaske Rusiji“, koju je pokrenuo neimenovani stanovnik prestonice Enkoridža, za samo nekoliko dana potpisalo je 18.000 ljudi, a ako do 20. aprila brojka dostigne 100.000, na nju će zvanično morati da reaguje Obamina administracija.\nU peticiji, u kojoj ima gramatičkih grešaka na engleskom jeziku, stoji da je „grupa sibirskih Rusa prešla Istmus (sada Beringov moreuz) pre 10.000 godina“, misleći očigledno na prve ljudske doseljenike iz praistorije. Aljaska je u sastavu Rusije bila od 1742. do 1867, kada su je za 7,2 miliona dolara kupile SAD i ona je postala 49. savezna država. Na Aljasci i danas ima pravoslavnih crkava, u radnjama je moguće kupiti drvene lutke babuške, a poslednjih godina tu su pristigli i imigranti iz Rusije. Sličnu peticiju Beloj kući poslao je i Teksas, prebacivši traženih 100.000 potpisa, ali je Vašington tada odgovorio „da nema odlaska od onoga za šta su se borile generacije Amerikanaca“. sandzakhaber / izvor: blic.rs\ntweet Prethodni tekstDanas novi sastanak Radne grupe za Zakon o raduSledeći tekstRezultati buster stanice – Sada imamo vodu, Bože neka podrži ovako – video HaberNews\tPOVEZANE OBJAVEVIŠE OD AUTORA


I sad, šta ste vi uradili Rusiji osim što ste slomili sami sebe?\nHome/SPEKTAR/I sad, šta ste vi uradili Rusiji osim što ste slomili sami sebe?\n1 седмица pre\tSPEKTAR Ostavite komentar\nRuski predsednik Vladimir Putin izjavio je danas da se mračne prognoze za rusku ekonomiju nisu obistinile.\nDodao je da će Rusija nastaviti da se razvija kao „otvorena ekonomija“ uprkos neviđenim sankcijama Zapada, prenosi Tass.\n„Postepeno vraćamo privredu u normalu. Prvo smo vratili stabilnost finansijskog tržišta, bankarskog sistema i lanca maloprodaje, a od tada ubrizgavamo likvidnosti u privredu da podržimo kompanije, održimo zaposlenost i sačuvamo radna mesta.\nMračne prognoze za rusku ekonomiju izrečene još proletos nisu se ostvarile“, rekao je Putin u obraćanju na Međunarodnom ekonomskom forumu u Sankt Peterburgu (SPIEF). On je istakao da će Rusija nastaviti da radi sa zapadnim kompanijama, dodajući da će Moskva nastaviti da širi ekonomsku saradnju „sa onima koji to žele“.\nTakođe je primetio da se svi koji nastavljaju da sarađuju s Rusijom nalaze pod pritiskom evropskih država i suočavaju s direktnim pretnjama.\n„Neću reći ništa novo ako podsetim da se svi koji žele da nastave da sarađuju s Rusijom izlažu otvorenom pritisku Sjedinjenih Američkih Država i Evrope. Ponekad dolazi čak i do direktnih pretnji, ali ipak takve ucene malo znače kada je reč o zemljama na čijem su čelu pravi lideri koji jasno razumeju šta su tuđi, a šta nacionalni interesi“, naglasio je Putin.\nRuski lider je ocenio da su evropski političari vlastitim rukama zadali ozbiljan udarac svojoj ekonomiji.\nDodao je da Moskva „zna da se među liderima evropskih zemalja na nivou neformalnih razgovora krišom govori o veoma alarmantnim izgledima koje primena sankcija ne samo protiv Rusije, već protiv bilo koje države, može imati pre ili kasnije, i koje mogu uticati na sve, uključujući i zemlje članice Evropske unije i evropske kompanije“.\nPrema njegovim rečima, „do sada nije došlo do toga, ali evropski političari su već zadali ozbiljan udarac svojoj ekonomiji, i to su uradili sami, svojim rukama“.\nOsvrćući se na pitanje globalne prehrambene krize, šef ruske države je rekao da pozdravlja inicijativu Ujedinjenih nacija za rešavanje tog problema, preneo je Sputnjik.\n„Rusija ne sprečava isporuke ukrajinskog žita na svetsko tržište, nismo mi ti koji su minirali ukrajinske luke“, poručio je on uz opasku da bi najtužnija varijanta bila da Ukrajina izvozi žito u zamenu za oružje.\nPrema njegovom mišljenju, postoji pet ili šest mogućnosti za izvoz žita iz Ukrajine i vlasti u Kijevu mogu same da reše kako će to činiti, ne obazirući se na svoje „gospodare preko okeana“.\nPutin je naveo da Rusija ima kapacitete da značajno poveća izvoz prehrambenih proizvoda i đubriva, kao i količine isporuka žita, koje bi već u sledećoj sezoni mogle da budu veće za oko 50 miliona tona.\nTakođe je procenio da u ovom trenutku ne postoje potrebne pretpostavke za promenu svetskih cena đubriva.\n„Zbog nedostatka đubriva, cene prehrambenih proizvoda rastu, a to nosi opasnost od gladi u siromašnim zemljama. Sve je to na savesti SAD i Evropske unije“, zaključio je Putin.


Lice ulice u CK13 – CK13\nAktivizam, Prenosimo, Saopštenje\nU novom broju LICUULICE pročitajte nove priče, reportaže, intervjue, a tu su i fotografije sa margine, kao i niz tekstova o svežim idejama, aktivističkim naporima i pozitivnim promenama u regionu i širom sveta, kao i bogat prikaz kulturnog aktivizma.\nSvaki broj moći ćete da kupite i u Omladinskom centru CK13 u Novom Sadu, u Infoteci CK13, kao i na događajima od prodavaca. Cena jednog primerka je 100 din. Polovinu sredstava dobijaju deca ulice koja su i prodavci ovog prvog ulicnog časopisa u Srbiji, a druga polovina namenjena je štampanju sledećeg broja!\nLiceulice je nezavisni medij posvećen temama od značaja za održivi razvoj društva. Poštujući univerzalne vrednosti i zalažući se za ljudska prava zalazu se za demarginalizaciju grupa, pojedinaca, ideja, za inkluziju. Autori pišu o očuvanju zdrave i održive životne (fizičke i mentalne) sredine, a protiv zagađenja i neodgovornog trošenja resursa. Teme koje su zastupljene su i afirmacija javnih prostora i javnog interesa, a protiv nedostupnosti i uzurpacije.


21. mart 2019. Delegacija Narodne skupštine u bilateralnoj poseti Narodnoj skupštini Republike Bugarske\nDelegacija Odbora za evropske integracije Narodne skupštine u bilateralnoj poseti Narodnoj skupštini Republike Bugarske\nNa poziv predsednika Odbora za evropske poslove i kontrolu evropskih fondova Narodne skupštine Republike Bugarske, g. Kristiana Vigenina, delegacija Odbora za evropske integracije, u periodu od 19. do 21. marta 2019. godine, bila je u bilateralnoj poseti Bugarskoj. U sastavu delegacije bili su članovi Odbora za evropske integracije, g. Žarko Mićin, g. Zvonimir Đokić i g. Aleksandar Šešelj.\nTokom posete, delegacija je imala sastanke sa potpredsednikom Republike Bugarske, potpredsednikom Narodne skupštine Republike Bugarske, parlamentarnom Grupom prijateljstva Bugarska – Srbija, članovima Odbora za evropske poslove i kontrolu evropskih fondova Narodne skupštine Republike Bugarske i zamenikom ministra za spoljne poslove Republike Bugarske.\nU razgovoru zvaničnika dvaju parlamenata istaknuto je da Bugarska i Srbija ove godine slave 140 godina od uspostavljanja diplomatskih odnosa. Na sastancima je naglašena važnost razvoja regionalne i prekogranične saradnje i unapređenje ekonomske saradnje, posebno u oblasti infrastrukture i energetike.\nBugarska strana je bila zainteresovana za položaj bugarske nacionalne manjine u Republici Srbiji. Šef delegacije Žarko Mićin rekao je da Srbija ima najbolji zakon o zaštiti nacionalnih manjina u Evropi i da se taj zakon u našoj zemlji sprovodi. Naveo je da je protekle godine odštampano 23 udžbenika na bugarskom jeziku u pet osnovnih škola u Srbiji, 1016 učenika izučava izborni predmet Bugarski jezik sa elementima nacionalne kulture i da je rešeno pitanje finansiranja medija na bugarskom jeziku kada je Vlada RS prošle godine usvojila Zaključak o davanju saglasnosti da se medijima koji objavljuju informacije na bugarskom jeziku u Republici Srbiji uputi jednokratna finansijska pomoć u iznosu od 45 miliona dinara. Bugarska nacionalna manjina u Srbiji predstavlja most saradnje Bugarske i Srbije. Zahvalio se bugarskoj podršci Srbiji na putu ka članstvu u Evropskoj uniji.\nZvonimir Đokić je informisao o uvođenju 100 odsto taksi, od strane tzv. Kosova, na robu iz centralne Srbije, rekavši da su to necivilizacijske mere koje najviše pogađaju srpsko stanovništvo na Kosovu i Metohiji i onemogućavaju dalji tok dijaloga Beograda i Prištine. Naglasio je da je Srbija posvećena očuvanju mira i stabilnosti u regionu.\nAleksandar Šešelj je u razgovorima istakao da Srbiju i Bugarsku vezuje zajedničko slovensko poreklo, religija, slična kultura i istorija i da bi, u budućnosti, trebalo razvijati odnose Srbije i Bugarske u svim pravcima.


SPORTSKE VESTI: KK ‚‚Svrljig'' ponos Svrljiga - Svrljiške novine\nSPORTSKE VESTI: KK ‚‚Svrljig“ ponos Svrljiga\nKošarkaški klub ‚‚Svrljig“ definitivno je ponos Svrljiga i svrljiškog sporta jer će se u novoj sezoni seniorke KK ‚‚Svrljig“ takmičiti u ‚‚Prvoj ženskoj regionalnoj ligi Srbije“.\nFoto: KK ‚‚Svrljig“ Svrljig, privatna arhiva\nU ovoj ligi KK ‚‚Svrljig“ takmičiće sa ŽKK ‚‚Sistem 2000“ iz Smederevske Palanke, ŽKK ‚‚Paraćin“ iz Paraćina, ŽKK ‚‚Trstenik“ iz Trstenika, KK ‚‚Zicer“ iz Bora, KK ‚‚Rtanj“ iz Boljevca, ŽKK ‚‚Gimnazijalac“ iz Pirota, te ove ekipe čine grupu Jug 2, dok su u grupi Jug 1 ekipe iz Čačka, Užica, Prijepolja, Lajkovca, Priboja i Požege.\nKada je reč o juniorkama KK ‚‚Svrljig“, naše devojčice igraće kvalifikacione mečeve za učešće na državnom prvenstvu gde je svrljiška ekipa izraziti favorit za ulazak u 8 najboljih ekipa. U kvalifikaciji nastupiće i KK ‚‚Crvena zvezda“, KK ‚‚Partizan“, KK ‚‚Novi Sad“, KK ‚‚Proleter“ i mnogi drugi poznati klubovi u Srbiji.\nKadetkinje kluba KK ‚‚Svrljig“ nastupiće u ženskoj ‚‚Regionalnoj ligi jugoistočne Srbije“ i pokušaće u ovoj sezoni da odbrane prvo mesto od prošle godine.\nKada su u pitanju dečaci, oni će nastupadi u konkurenciji pionira i mlađih pionira. Dečaci će se takmičiti u ‚‚Regionalnoj ligi jugoistočne Srbije“.\nSeniorke KK ‚‚Svrljig“ otvoriće sezonu 23. septembra u utakmici Kupa prvog stepena protiv ekipe OKK ‚‚Paraćin“. Ova utakmica se igra u Svrljigu i pobednik ovog meča igraće sa prvoligašem ŽKK ‚‚Radnički“ iz Kragujevca.\nTrener KK “Svrljig“ Igor Radivojević, foto: M. Miladinović, Svrljiške novine\nPred ulazak u novu sezonu u ženskoj konkurenciji juniorke i kadetkinje svrstavam u favorite za osvajanje prvog mesta u ligama u kojima se takmiče. Što se tiče seniorki cilj nam je da se nađemo među četiri najbolje ekipe. Nadam se da će publika doći da bodri naš tim u mečevima koji su pred nama, rekao je za portal ‚‚Svrljiške novine“ trener kluba Igor Radivojević.\nPo rečima trenera Radivojevića, Škola košarke radi dobro, veliko je interesovanje za ovaj sport u Svrljigu.\nDo sada se prijavilo novih 30-tak devojčica, a cilj je da ih bude oko 50 i više do kraja godine.\nKada su u pitanju dečaci, prijavilo se njih 20.\nUpis i dalje traje, prijave lično u balon sali ili na 061/69-777-69\nPrevPrethodna‚‚Hard Enduro“ Svrljig 2018. okupio vozače iz cele Srbije\nSledećaRUKOMET: RK ‚‚Progres“ napustio ligu?!Next


Obuka personalnih asistenata - Savez osoba sa invaliditetom\n1 decembra. 2020.\nObuka personalnih asistenata po akreditovanom programu održana je u periodu od 29-31.oktobra u Smederevu. Obuku su organizovali Centar za samostalni život osoba sa invaiditetom Smedereva i Društvo cerebralne i dečije paralize Požarevac, a prisustvovalo je 15 učesnika iz oba grada.\nObuku je realizovao trenerski tim Centra za samostalni život osoba sa invaliditetom Srbije Mimica Živadinović i Ivana Gvozdenović. U praktičnom delu obuke učestvovao je i Jovan Mladenović, sekretar CSŽ Smedereva koji ima veliko iskustvo u obavljanju poslova asistencije.


Časopis Industrija :: Poslovanje u regionu mora da bude jednostavnije i jeftinije\nPoslovanje u regionu mora da bude jednostavnije i jeftinije\nPoslovanje u regionu mora da bude što brže, što jednostavnije i što jeftinije, poručeno je na panelu u okviru onlajn konferencije RE-SET SUMMIT, posvećenom zajedničkom regionalnom tržištu, koju organizuje Adria Media Group u strateškom partnerstvu sa Privrednom komorom Srbije.\nUčesnici smatraju da od jedinstvenog regionalnog tržišta svi imaju koristi, a da vlade regiona treba da sprovedu što je brže moguće ono što je u interesu građana i privrede.\n"Koraci koji bi vodili ka uklanjanju svih barijera doveli bi do toga da poslovanje na Zapadnom Balkanu bude kao u EU", kaže savetnik predsednika PKS Nenad đurđević. On je dodao da su se vlade Zapadnog Balkana uz podršku poslovnih zajednica obavezale da donesu propise koji će omogućiti da region pristupi jedinstvenom tržištu EU i pre nego što sve zemlje regiona budu punopravne članice Unije.\nKako kaže mnoge kompanije iz EU posluju na Zapadnom Balkanu, ali zbog transporta dugog čekanja na granicama, poslovanje u regionu u odnosu na poslovanje u EU je skuplje. Prema njegovim rečima, za usaglašavanje postupaka i procedura za poslovanje u regionu potrebna je politička volja i koordinacija među vladama.\nDirektor Sektora za strateške analize, usluge i internacionalizaciju PKS Mihailo Vesović kaže da prvo što treba uraditi je smanjiti vreme čekanja na granicama. "Nismo se opredelili da nam regionalno tržište bude cilj, svima nam je cilj da postanemo deo EU'', rekao je Vesović i naveo da je uloga poslovnog saveta da podseća vlade da su se obavezale na dostizanje određenih ciljeva.\nGeneralni sekretar Komorskog investicionog foruma ZB6 Safet Grdžliju ističe važnost Vašingtonskog sporazuma i samita u Sofiji za budućnost Zapadnog Balkana. Smatra da dijalog nema alternativu, da od integracija ne treba imati strah, da je vreme da se spovedu potpisani ugovori, kao i da bi trebalo promovisati pozitivne strane svakog sporazuma.\nPredstavnici Nelt grupe i Sarajevkog kiseljaka, Marko Milanković i Amar Jajetović govorili su o prendostima zajedničkog regionalnog tržišta za poslovanje. Poručili su da "mini Šengen" ne koči svaku pojedinačnu zemlju na njenom putu ka EU, da je zajednički cilj svih u regionu članstvo u EU, a da različite procedure u različitim državama predstavljaju gubljenje vremena i novca.


RTCG - Radio Televizija Crne Gore - Nacionalni javni servis :: Svijet :: U toku video sastanak Putina i Bajdena\n07. 12. 2021. 18:35 >> 18:46 0\nRAZGOVOR "VISOKOG RIZIKA"\nU toku video sastanak Putina i Bajdena\nPredsjednici SAD Džozef Bajden i Rusije Vladimir Putin počeli su danas razgovor ocijenjen kao sastanak "visokog rizika", jer Vašington želi da se izbjegne vojna eskalaciji u Ukrajini, dok Moskva namjerava da označi sopstvene strateške "crvene linije".\nRazgovor predsjednika SAD i Rusije počeo je 15.07 h po srednje-evropskom vremenu, saopštila je Bijela kuća, dok je ruska televizija prenijela razmjenu ljubaznih pozdrava na početku sastanka.\nPutin se nalazi u svojoj rezidenciji u Sočiju, dok se Bajden nalazi u jednoj prostoriji Bijele kuće nazvanoj "Situation Room", koja je zatvorena za medije. Bijela kuća nije prenijela fotografije sa početka sastanka.\nIzbor Amerikanaca da sastanak bude u toj visoko obezbjeđenoj sobi, u kojoj američka izvršna vlast nadgleda osjetljive vojne intervencije, otkriva visok stepen napetosti u Vašingtonu, ocijenio je Frans Pres.\nVašington, NATO i Kijev optužuju Moskvu da gomila vojnike na granici sa Ukrajinom i da priprema napad. Moskva je nekoliko puta to demantovala i optužila zapadne zemlje da pojačavaju napetost održavanjem vojnih vježbi na Crnom moru.\nBajden i Putin će pored Ukrajine razgovarati o strateškoj stabilnosti i kontroli nuklearnog naoružanja, sajber bezbjednosti i iranskom nuklearnom programu.\nVladimir Putin Džozef Bajden\nBajden sjutra razgovara sa Zelenskim\n01. 01. 2022. 2\nPutin i Lukašenko u hokejaškim timovima svojih zemalja


Home Vijesti Potpisani ugovori po Programu podrške privatnim preduzećima i poduzetnicima na području BPK Goražde\nMinistar za privredu BPK Goražde Anes Salman danas je potpisao ugovore s predstavnicima privrednih subjekata kojima su odobrena finansijska sredstva po Programu podrške privatnim preduzećima i poduzetnicima na području BPK Goražde za 2018.godinu, a saglasnost za potpisivanje ovih ugovora dala je Vlada BPK Goražde.\nSredstva za sufinansiranje projekata u iznosu od 127.000,00 KM odobrena su za deset privrednih subjekata, kojima će se na ovaj način omogućiti da dalje razvijaju svoje poslovanje i rade na stvaranju boljeg poslovnog ambijenta i uvjeta za novo upošljavanje.\n„Radi se o nastavku aktivnosti Ministarstva za privredu BPK Goražde koje imaju za cilj podršku u stvaranju boljih uslova poslovanja naših privrednih subjekata, cijeneći njihov kapacitet i obim izdvajanja finansijskih sredstva prema državi. Kroz sam proces evaluacije projektnih prijedloga konstatovali smo da se radi o privrednim društvima koja posluju na pozitivan način, a ovaj vid podrške namijenjen je za razvoj poslovanja u smislu investiranja u stalna sredstva, unaprijeđenje proizvodnih procesa te njihovo razvijanje u svim segmentima koje podrazumijeva redovno poslovanje. Pomoć Ministarstva okarakterisana je kao minimalna, ali cijenimo da će svima dobro doći u smislu unaprijeđenja poslovnih aktivnosti“ – kazao je ministar za privredu Anes Salman.


mpanija koja se odlikuje odgovornim - Vitex.gr\nKompanija koja se odlikuje odgovornim pristupom prema društvenom okruženju\nKompanija Vitex sa dubokim osećajem odgovornosti i ozbiljnosti pristupa realizaciji principa odgovornog stava prema društvenom okruženju, s obzirom da je ovaj princip u skladu sa načinom na koji posluje i deluje od samog svog osnivanja.\nU navedenim okvirima naša kompanija razvija aktivnosti koje za cilj imaju poboljšanje kvaliteta života, i to putem proizvodnje visokokvalitetnih proizvoda, ali i sprovođenjem inicijativa vezano za društvenu odgovornost kompanije kao što su:\npromocija, inovativnost i razvoj proizvoda koji pružaju dopunsku vrednost potrošačima, a istovremeno su bezbedni za javno zdravlje i prirodno okruženje tokom čitavog svog upotrebnog veka.\nobaveza da štiti prirodno okruženje korišćenjem sistema za ekološko upravljanje koji poseduje. Istovremeno su u kompaniji usvojeni postupci po osnovu kojih se konsoliduju norme za zaštitu zdravlja i bezbednost na radu zaposlenih u njoj.\nsaradnja sa lokalnim društvenim zajednicama na čijoj se teritoriji nalaze pogoni kompanije, u skladu sa obostrano prihvaćenim principom transparentnosti i poverenja.\nulaganje u ljudske resurse, a naročito u lični razvoj svojih zaposlenih, u njihovo obučavanje i konstantno obrazovanje. Pružanje podrške svojim ljudima i njihovim porodicama uvek kada se nađu u nepredviđenim i teškim situacijama.\ndavanje pune podrške strogim specifikacijama koje utvrđuje Evropska Unija u cilju zaštite javnog zdravlja i ekološke zaštite, stoga u sve zemlje u kojima je poslovno aktivna plasira iste visokokvalitetne proizvode koje plasira i u Grčkoj.\n2019. je ključna godina s obzirom da u njoj po prvi put predstavljamo svoj plan održivog razvoja. Ova činjenica je za nas od izuzetnog značaja imajući u vidu sledeće:\nda predstavlja dobrovoljnu aktivnost koja nije indikovana nikakvim zakonodavstvenim zahtevom, a ni drugim oblikom pritiska.\npo prvi put jedna kompanija iz ove privredne grane javno objavljuje u Grčkoj izveštaj o sopstvenim rezultatima postignutim u odnosu na društvenu zajednicu.\nisto predstavlja jedan od izuzetno retkih slučajeva kada se radi o takvoj inicijativi za druge kompanije naše veličine.\nDAUNLODUJ OVDE >>>


U Srbiji nedostaju kapaciteti za smeštaj izbeglica, raste antimigrantsko raspoloženje | EurActiv Serbia\nRead time : 4 m, 17 s\nDirektor Centra za zaštitu i pomoć tražiocima azila Radoš Đurović ocenio je da Srbija dočekuje Međunarodni dan migranata u vrlo teškoj i neizvesnoj situaciji, sa manjkom smeštajnih kapaciteta za izbeglice i uz porast antimigrantskog raspoloženja među domaćim stanovništvom.\nĐurović je povodom 18. decembra, Međunarodnog dana migranata, rekao da je Srbija u nepovoljnom položaju jer se nalazi na interkontinentalnom putu migracija i na samoj spoljnoj granici Evropske unije, a nije članica tog saveza, u trenutku kada se beleži konstantan priliv novih izbeglica i nasilno guranje preko granice od mađarskih, hrvatskih i rumunskih pograničnih organa.\n"Sama Srbija ne može da se izbori sa tim složenim problemom. Nisu realne tvrdnje zvaničnih instanci da imamo dovoljno kapaciteta za smeštaj svih ljudi. Mi imamo informacije da je više od 2.000 ljudi van kampova, i to posebno u Vojvodini. I to treba otvoreno reći, jer će građani, kada znaju punu istinu, imati poverenja u institucije. Ovako oni vide da je situacija drugačija od onoga što se dešava i postaju lak plen za predrasude i manipulacije", rekao je Đurović agenciji Beta.\nPrema podacima Nevladinih organizacija koje se bave pitanjem migranata, u Srbiji trenutno u prihvatnim centrima i centrima za tražioce azila boravi oko 6.100 osoba. Migranti su uglavnom iz Avganistana, Sirije, Iraka i Bangladeša.\nPodaci Visokog komesara UN za izbeglice (UNHCR) govore da je u Srbiju od januara do novembra ove godine ušlo 24.180 izbeglica i migranata, i to ubedljivo najveći broj (74%) iz pravca Severne Makedonije.\nMeđu migrantima ima najviše odraslih muškaraca (82%), žena ima 3%, a 15% čine maloletnici, među kojima su i 162 bez pratnje odraslih ili odvojena od roditelja.\nĐurović je za Betu rekao da i dalje postoji dnevna praksa ilegalnih guranja migranata nazad u Srbiju, pre svega iz Mađarske, Hrvatske i Rumunije.\nPrema podacima UNHCR, Odsek za azil MUP-a Srbije odobrio je od početka 2020. godine međunarodnu zaštitu za 34 osobe, u vidu azila ili supsidijarne zaštite.\n"Ono što ohrabruje je prisustvo policije na terenu, jer je policija garant sigurnosti i bezbednosti. Ali šta to vredi ako ih policija sa terena odvede u prihvatne centre a oni tamo ne mogu da budu primljeni, ili su uslovi smeštaja u njima upitni?", rekao je Đurović.\n"Građani su izgubili poverenje u ono što im institucije govore, pre svega u komesarijat. Jer na terenu vide jednu situaciju a slušaju drugo. Ne vide da se problemi rešavaju i ne veruju. Tako postaju lak plen za manipulacije i traže informacije na drugoj strani, a tamo su često ljudi koji to koriste da bi poentirali u nekim svojim planovima", rekao je Đurović.\nKoalicija za zaštitu dece izbeglica i migranata od zlostavljanja i zanemarivanja takođe je upozorila da je u poslednjih godinu dana primetan nagli porast ksenofobije, a da ekstremističke organizacije poput Levijatana i Narodnih patrola proganjaju migrante, otvoreno prete i pozivaju na diskriminaciju i nasilništvo.\n"Tolerisanjem nedopustivog ponašanja desničarskih organizacija, nadležni državni organi rizikuju stvaranje sve većih podela u društvu koja uništavaju demokratske vrednosti kao što su poštovanje ljudskih prava i vladavinu prava", ocenila je Koalicija.\nPrema navodima te organizacije, posledica nereagovanja nadležnih je i pojačani iracionalni strah od izbeglica među lokalnim stanovništvom, porast zločina iz mržnje prema pripadnicima te društvene grupe, ali i degradiranje sistema vrednosti u kojem se različitost percipira kao bogatstvo, a poštovanje ljudskih prava smatra osnovnim postulatom demokratskog društva.\nTakođe se upozorava da su izbeglice i migranti jedna od društvenih grupa koja je u praksi najščešće izopštena iz sistema zaštite ludskih prava, dok im je pristup pravdi i različitim mehanizmima u velikom broju slučajeva praktično nedostupan.\nKancelarija OEBS-a za demokratske institucije i ljudska prava (ODIHR) saopštila je povodom Međunarodnog dana migranata da je pandemija kovid-19 još više istakla brojne izazove sa kojima se migranti susreću, da su pogođeni zatvaranjem granica i ograničenjima kretanja, a da i dalje pate zbog nezaposlenosti ili su izloženi većem riziku kao radnici na osnovim poslovima.\nMigranti su se takođe našli na meti netolerancije i napada motivisanih mržnjom nakon izbijanja pandemije, a često su i nepravedno optuživani za brzo širenje virusa, ukazuje ODIHR i ističe da su žene migranti posebno bile izložene diskriminaciji i mržnji.\n"Na Međunarodni dan migranata, vreme je da zemlje OEBS-a ojačaju svoju posvećenost borbi protiv ksenofobije i zaštiti ljudskih prava migranata širom regiona. Istovremeno, potrebna je bolja koordinacija nacionalnih službi odgovornih za migrante kako bi se osigurala njihova dugoročna integracija, kao i poboljšana saradnja zemalja domaćina. Migranti nikada ne bi trebalo da ostanu nezaštićeni zbog nedostatka politike na nacionalnom ili međunarodnom nivou", zaključio je ODIHR.


Počinje primena novog Pravilnika o PDV-u\nPravilnik o PDV-u stupio je na snagu 1. jula, a tim povodom Privredna komora Srbije u saradnji sa Poreskom upravom, organizovala je niz sastanaka predstavnika poslovne zajednice i nadležnih institucija, radi što kvalitetnije i pravovremene pripreme za primenu tog podzakonskog akta, saopšteno je iz PKS.\nPrema tom pravilniku u periodu od 1. jula 2018. godine do 30. juna 2019. godine, u postupcima provere pravilnosti podataka u Obrascu POPDV, nadležni poreski organi neće uzimati u obzir pogrešno iskazane podatke, koji ne utiču na iznos obaveze za PDV.\nNa sastancima predstavnika poslovne zajednice i nadležnih institucija razmatrano je i kako se unose podaci (osnovica za PDV) u Obrazac POPDV po osnovu razgraničenja troškova, pa je u vezi s tim novina da će se sada podaci o prometu dobara i usluga, koji je obvezniku PDV-a obavio drugi obveznik PDV-a ili lice koje nije obveznik PDV, evidentirati na osnovu računa o prometu, odnosno na osnovu drugog dokumenta kojim se dokazuju poslovne promene.\nTakođe, predstavnici Poreske uprave su najavili da se izmena Pravilnika neće odnositi na nabavke koje je ostvario obveznik PDV-a, a koji je dužnik za promet drugog obveznika PDV (domaćeg/stranog lica), kao i na iskazivanje podataka po osnovu uvoza dobara, plaćenih avansa, izmene osnovice PDV-a.\nKod osnovice i PDV-a za primljene i date avanse, predložena su rešenja po kojima bi se osnovica i PDV iskazivali po osnovu primljenih avansa i po osnovu storniranja primljenih avansa, tako da će Poreska uprava u narednom periodu razmotriti taj predlog.\nKada je u pitanju utvrđivanje i evidentiranje nabavne vrednosti reklamnog materijala bez naknade i poklonima vrednim manje od 2.000 dinara, poreski organ smatra da je potrebno da se u okviru PDV evidencije obezbedi posebna evidencija o prometu (prodaja/nabavka) dobara u skladu Zakon o PDV-u.\nVrednost po kojoj bi se iskazivali podaci u Obrascu POPDV bila bi vrednost utvrđena u skladu sa članom 17. Zakona o PDV-u.\nNa Portalu E - porezi biće tokom jula postavljena elektronska adresa putem koje će poslovna zajednica moći da se obraća Poreskoj upravi za pomoć i dodatna objašnjenja u vezi sa primenom Pravilnika, navodi se u saopštenju.\nZbog neprijavljivanja dnevnog pazara katanac na radnju do godinu dana\nSrpski milioneri moraju do 15. maja da prijave porez


Obustavljen postupak protiv Slobinog "čuvara" iz CZ-a, najavljena ŽALBA | Mondo Portal\nDragisa Blanusa obustvaljen postupak\nObustavljen postupak protiv Slobinog "čuvara" iz CZ-a, najavljena ŽALBA 0 Podeli Podeli na facebook Podeli na twitter Podeli na viber Pošalji na mail\n02.03.2020. / 12:06 14:17\nIzvor mondo.rs 02.03.2020. / 12:06 14:17\nViši sud u Beogradu odlučio je danas da obustavi krivični postupak protiv bivšeg upravnika Okružnog zatvora u Beogradu Dragiše Blanuše koji je vođen po privatnoj optužnici naslednika nekadašnjeg predsednika SRJ Slobodana Miloševića. Advokat Tomanović: "Žalićemo se!".\nPostupak je obustavljen jer ni privatni tužioci - Miloševićeva deca Marija i Marko, kao ni njihovi punomoćnici nisu danas došli na suđenje, preneo je Tanjug.\nMeđutim, u međuvremenu je stiglo saopštenje iz advokatske kancelarije Tomanović, u kojem je navedeno da Marija Milošević jeste otkazala punomoćje Tomanoviću, ali da je sin Marko obavestio kancelariju da želi da postupak bude nastavljen.\n"U takvoj situaciji sud nije smeo da ne pozove na glavni pretres ni naslednike, ni punomoćnika jednog od naslednika i da tako nađe izgovor da ne sudi dalje", naveo je Zdenko Tomanović u saopštenju i naglasio da su "sve odluke izvršne vlasti o predaji Miloševića (Haškom tribunalu) proglašene neustavnim".\nTomanović je takođe obavestio da će podneti žalbu i tgražiti da Apelacioni sud naloži Višem sudu da nastavi postupak i "donese odluku da otimanje u ime politike nije dozvoljeno".\nNakon smrti Miloševićeve supruge Mirjane Marković, njena deca su nastavila krivično gonjenje Blanuše i privatnom optužnicom ga terete za otmicu svog oca, nekadašnjeg predsednika SRJ Slobodana Miloševića, prilikom izručenja Hagu 2001. godine, i druga krivična dela na štetu te porodice.\nMilošević je u martu 2006. godine umro u pritvoru Haškog tribunala, a Markovićeva je u aprilu ove godine preminula u Rusiji u kojoj je poslednih 13 godina živela u azilu.\nOptužnicu je u njihovo ime protiv Blanuše sve vreme zastupao punomoćnik, pošto oboje nisu bili u prilici da se pojavljuju u beogradskom sudu.\nNamon njihove smrti krivično gonjenje preuzeli su njihovi naslednici i to u ponovljenom postupku, pošto je prva presuda kojom je Blanuša bio oslobođen od optužbi u martu 2017. ukinuo Apelacioni sud i naložio ponavljanje suđenja\nBlanušu Miloševići terete i da je neovlašćeno objavio knjigu "Čuvao sam Miloševića", koja govori o pritvorskim danima bivšeg predsednika SRJ pred njegovo izručenje Hagu, za koju je takođe bio oslobođen.\nPonovo mu se sudi i zbog optužbe ove porodice za neovlašćeno objaljivanje Milioševićevih fotografija slikanih u pritvoru, koja je bila odbijena zbog zastarelosti.\nslobodan milošević sud beograd\nUpravo gledate Brnabić: Protesti su sada najneodgovornije ponašanje 8 Info video Pre 19 min Predsednica Vlade Srbije Ana Brnabić kaže da demonstracije u gradovima Srbije mogu da doprinesu širenju epidemije...


Posle ubistva u Šapcu medicinske sestre traže status službenog lica\nNakon tragičnog događaja u Domu zdravlja u Šapcu, kada je pacijent u utorak nožem ubio medicinsku sestru Ljubinku Popović, članovi Sindikata zaposlenih u zdravstvu u srijedu u 13 časova obustavili su rad na pet minuta i ćutanjem iskazali solidarnost sa nastradalom koleginicom.\nSindikat i Lekarska komora Srbije zatražili su izmene zakona kako bi, zbog učestalih napda, zdravstevni radnici dobili status službenog lica.\nDoktor Zoran Savić, predsednik Sindikata zaposlenih u zdravstvu, kaže za Radio Slobodna Evropa da je, zbog učestalih napada pacijenata na zdravstvene radnike, pokrenuta inicijativa da oni dobiju status službenog lica, ali da i bez toga pacijenti, bez obzira na zdravstvene problem koje imaju, moraju da iskažu više razumevanja i tolerancije prema lekarima i medicinskom osoblju.\n“Na žalost, ovo nije prvi napad. Bilo je dosta napada do sada, a ovo je samo kap koja je prelila već punu čašu nezadovoljstva zbog svega što se dešava u zdravstvu. Potrebno je razumevanje pacijenata i za zaposlene u zdravstvu i za problem koje imamo da bi omogućili adekvatnu zdravstvenu zaštitu. U svakoj zdravstvenoj ustanovi videćete niz panoa na kojima piše koja prava imaju pacijenti, ali nigde ne piše da oni imaju bar obavezu na kulturno i dostojanstveno ponašanje prema zaposlenima u zdravstvu”, kaže Savić.\nI druga strukovna udruženja oštro osuđuju svirepo ubistvo medicinske sestre Ljubinke Popović, koja je stradala na svom radnom mestu u vreme pauze.\nRadmila Ugrica, predsednica Komore medicinskih sestara i zdravstvenih tehničara, smatra da je ubistvo u Domu zdravlja u Šapcu najdramatičnije upozorenje za preduzimanje efikasnih mera zaštite od napadača.\n“Ljubinka Popović je medicinska sestra koja je obavljala svoju humanu dužnost. Nije koristila pauzu na koju je imala pravo, a pacijent je u to vreme ušao u ordinaciju i počinio ovo teško krivično delo. Duboko žalimo što se sve ovo desilo, ali se nadamo da je ovo poslednji nesrećni događaj koji se desio medicinskim sestrama i svim zdravstvenim radnicima”, kaže Ugrica.\nVesna Jovanović, direktorka Lekarske komore Srbije, kaže za naš program da je neophodno izgraditi veće poverenje između pacijenata i lekara i promovisati bolje uzejamno razumevanje.\n“Mora se raditi na promovisanju činjenice da lekar i pacijent nisu suprostavljene strane, već da su na istom tragu, da jedni drugima pomognu i da je lekar tu da bi pružio uslugu pacijentu”, navodi Jovanovićeva.\nPored toga, naša sagovornica se zalaže i za pooštravanje kaznene politike ističući da strukovna udruženja, ministarstva zdravlja i pravosuđa, treba da pronađu odgovarajući zakonski model sankcionisanja svih napada na medicinske radnike.\n“Da bi se ta dela napada na lekare i medicinske radnike tretirala kao zasebno krivično delo koje bi imalo drastičnije kazne i po kome bi se svaki napad, čak i onaj koji ne završava teškom telesnom povredom ili smrću kao ovaj, bili gonjeni po službenoj dužnosti”, kaže Jovanovićeva.\nZa pooštravanje zakonske regulative koja se odnosi na napade na zdravstvene radnike založio se i Zlatibor Lončar, ministar zdravlja, koji je u izjavi za RTS osudio ubistvo medicinske sestre.\n“Mi ćemo najhitnije pokrenuti inicijativu za pooštravanje kazni za sve one koji naprave bilo kakvo delo u zdravstvenoj ustanovi, koja treba da bude oaza mira u kojoj se pomaže ljudima, a ne da bude bojno polje”, poručuje ministar Lončar.\nUz sve to, prema rečima Vesne Jovanović, neophodno je pojačati bezbednost u samim zdravstvenim ustanovama i onemogućiti unošenje oružja u njih.\n“Moraće i da se onemogući unošenje, bombi, noževa i drugog oružja u zdravstvene ustanove i da služba obezbeđenja bude bolja”, zaključuje predsednica Lekarske komore Srbije.


143. sjednica Vlade Unsko-sanskog kantona - VLADA USK\n143. sjednica Vlade Unsko-sanskog kantona\n22.04.2020 - 14:44 by Administrator\nPremijer Unsko-sanskog kantona Mustafa Ružnić sazvao je danas sjednicu Vlade Unsko-sanskog kantona na kojoj je razmatran i usvojen prijedlog programa podrške subjektima male privrede zbog posljedica izazvanih pandemijom koronavirusa.\nČlanovi Vlade USK prihvatili su i informaciju o aktivnostima Koordinacionog tijela za podršku privredi, koje je formiralo Ministarstvo privrede. Zaduženo je Ministarstvo finansija da, u saradnji sa Ministarstvom privrede, pripremi prijedlog odluke o formiranju posebne budžetske stavke – Fond za podršku privredi zbog posljedica izazvanih pandemijom koronavirusa.\n- Kroz Program podrške subjektima male privrede pružićemo podršku djelatnostima subjekata male privrede, pravnim i fizičkim licima, kojima je zabranjen rad naredbama štabova civilne zaštite ili im je poslovanje ugroženo posljedicama izazvanim pandemijom koronavirusa. Sredstva za implemetaciju Programa osigurana su u budžetu Ministarstva privrede u iznosu od 2,5 miliona KM, a nepovratna sredstva će se koristiti za isplatu dijela plaća za mart, u zavisnosti od perioda trajanja zabrana i dijela plaća za april do visine minimalne plaće, u iznosu od 406 KM po zaposlenom radniku. Sredstva će se dodjeljivati na osnovu javnog poziva kojeg će raspisati Ministarstvo privrede, kaže Nijaz Kadirić, ministar privrede u Vladi USK.


Opozicionari od Vlade traže odgovore na 22 pitanja | MONDOBA\nOpozicionari od Vlade traze odgovore na 22 pitanja\n4. April, 13:46\nOpozicionari od Vlade traže odgovore na 22 pitanja 0 Podijeli Podijeli na facebook Podijeli na twitter Podijeli na viber Pošalji na mail\n07.07.2017. / 11:03 11:07\nAutori mondo.ba Brankica Spasenić 07.07.2017. / 11:03 11:07\nPredstavnici Kluba poslanika SDS-a, PDP-a i NDP-a predali su danas predsjedniku Narodne skupštine RS interpelaciju koja sadrži 22 pitanja upućena Vladi RS o lošem ekonomskom, finansijskom i socijalnom stanju u RS.\nPrema pojašnjenju poslanika ovih poslaničkih klubova, Vlada RS u roku od 60 dana treba da odgovori i da obrazloženja na postavljena pitanja, nakon čega bi skupština trebalo da zakaže sjednicu te donese zaključke, smjernice ili otvori pitanje povjerenja Vladi RS. Ukoliko Vlada RS ne dostavi odgovore, interpelacija se svakako uvrštava na dnevni red NSRS.\n"Želimo da utičemo na Vladu RS da se zaustavi ekonomsko propadanje RS. Tonemo u dužničko ropstvo, neizmiruju se obaveze, imamo niske plate i penzije, a na sceni je propast javnih peduzeća i banaka u RS. Posebno nas brine što je Vlada RS krenula u krmčenje prirodnih bogatstava", kazao je Nedeljko Glamočak (SDS).\nPoslanik PDP-a Perica Bundalo je istakao da je ovo prvi put da se koristi ovaj parlamentarni mehanizam.\n"Ovo je prva od pet interpelecija koju pripremamo. Preostale će se odnositi na loše stanje javnih preduzeća, kriminal, korupciju i afere, zdravstveni i penzioni sistem, te demografsku katastrofu koja nam prijeti", rekao je Bundalo.\nOn je istakao da svako postavljeno pitanje u prilogu sadrži precizne podatke dobijene od zvaničnih institucija RS.\n"Sve sadržano navodi na konstataciju i činjenicu da se RS nalazi u ozbiljnim problemima. Došlo je do pada životnog standarda, imamo mizeran rast plata, propast banaka, ukupan dug je od 2008. godine skoro udvostručen i drugo", naveo je Bundalo.\nopozicija NSRS Vlada RS\nUpravo gledate Marko Janković iz Ferare: Evo zašto se nisam vratio u Crnu Goru 0 Video Pre 17 min Fudbaler SPAL-a na pozajmici u Krotoneu rekao je tokom intervjua za TV Arenasport zbog čega nije želeo da se vrati u...


Otvorena nova runda konkursa #AKTIVNEZAJEDNICE! – ICR\nPandemija virusa COVID-19 uticala je na sve sfere društvenog života, pa tako i na građanski aktivizam. Grupe i organizacije civilnog društva, a posebno one koje rade na nivou zajednice, suočile su se sa izazovima da pronađu načine kako da prilagode svoj rad trenutnim okolnostima, a da građani i građanke ostanu bezbedni. U novonastalim okolnostima, kada se institucije sporo prilagođavaju, a zdravstveni sistem je pod pritiskom, upravo se organizovanje u zajednicama pokazalo kao najagilniji i najbrži pristup otklanjanju posledica epidemije. Mnoga udruženja prepoznala su urgentnost i važnost udruženog delovanja i pronašla kreativne načine da budu aktivni u svojim zajednicama kroz nove mehanizme i alatke koji im pomažu da ostvare svoje ciljeve u novim uslovima delovanja. Ovo iskustvo nas iznova uverava da snaga promene leži u organizovanju na nivou zajednica.\nVerujemo u zajedničku snagu građana i građanki udruženih da prepoznaju potrebe, postojeće resurse i metode delovanja i organizuju se uprkos otežanim uslovima rada kako bi sačuvali i unapredili svoje zajednice.


Milić: Palmerova retorika - pritisak na buduću vlast u PR - Centar za evroatlantske studije - CEAS\nMilić: Palmerova retorika - pritisak na buduću vlast u PR\nObjavio Tanjug 05 septembar 2019 .\nBLED, 4. septembra (Tanjug) – Činjenica da SAD ponovo imaju specijalnog izaslanika za Balkan, koji je u nekim slučajevnima u rangu pomoćnika državnog sekretara, znači da je tema Zapadnog Balkana od posebne važnosti za Ameriku, a izajve Metjua Palmera ukazuju da će veći pritisak biti na budućoj prištinskoj vlasti da pripreme svoje građane za sveobuhvatan sporazum sa Beogradom, kaže predsednica Centra za evroatlantske studije (CEAS) Jelena Milić.\n"Tako je Palmer prilično eksplicitno rekao da je njegova uloga, ustvari, da razgovara sa EU u vezi Zapadnog Balkana i objasnio da SAD imaju jednu vrstu straha da prenos nadležnosti u Evropskoj komisiji, između Federike Mogerini i Žozepa Borela, pre svega, ne traje dugo", rekla je Milić za Tanjug na Bledu.\n"Faza da to stvara toksičnu atmosferu, kada pritiskate male zemlje i ubeđujete da povuku priznaje Kosova, mogla bi da se kaže i malim zemljama koje su priznale Kosovo - da su one stvorile toksičnu atmosferu što se tice srpske pozicije", pojašnjava Milić.\n"Ali, to je sada tako kako jeste i čini mi se da njegovo insistiranje na dinamici ''čim se završe kosovski izbori'' i cela njegova retorika ukazuju da je veći sada pritisak na buduću vlast u Prištini i na one koji ucestvuju u izbornom procesu, da već sada svoje potencijalne birače pripreme za neku vrstu onoga što je on prvi i lansirao prošle godine na Beogradskom bezbednosnom forumu – multidimenzionog, sveobuhvatnog sporazuma", istakla je Milić.\nUz podsećanje da je predsednik Aleksandar Vučić ove godine imao susret sa predsednikom Francuske Emanuelom Makronom, bio na Samitu “Pojas i put” u Kini jedan od govornmika, da je ruski predsednik Vladimir Putin bio u Beogradu, Milić ističe da je Vučić susret sa Majkom Pomepom u Njujorku nazvao najvažnijim bilateralnim sastankom ove godine.\n“To nešto govori i trebalo bi da bude prepoznato u društvu, u delu vanparlamentarne opozicije, u delu civilnog sektora koji dobija ogromnu finnsijku podršku iz SAD i EU”, kaže Milić.\n“Analitičari i komentatori iz svojih razloga, rade još uvek po automatizmu, i sad se ođednom otkriva ruski uticaj na Balkanu. Kada je Crna Gora u NATO, Srbija popravlja odnose sa SAD, Makedonija će ući u NATO, a Ramuš Hardinaj i Rada Trajković su tek pre pola godine otkrili ruski uticaj...”, dodala je ona.\nDačić je, ističe Milić, sa razlogom direktno ukazao da ideja – Beograd i Priština, hajde se brzo dogovorite i nađite neki kompromis, pa vas čeka, kao, glavna nagrada, članstvo u EU - očito i nije tako izvesna, što, dodaje Milić, podrazumeva i da se vidi koje su druge ponude.\n“Možda to zvuči cinicno, ali on je potpuno u pravu. Kada je postignut Prespanski sporazum, to je bilo jedno globalbno ohrabrivanje, pokazivanje Ciprasa i Zaeva kao primera. Onda Cipras izgubi izbore, pa kažu ''hvala bogu rešili smo se onog levičcara, što je uzimao pare iz evropskog budžeta''. Šta je Makedonija dobila? Sad su u igri i Amerikanci, ne bi li Severna Makedonija počela pregovore očlanstvu u EU”, navodi Milić.\n“Pratila sam reakciju publike, a to je aplaudiranje i odobravanje nekome sto hrabro kaže tako nešto”, rekla je Milić.\n“Predstavnik Albanije nije bio iz logističkih razloga, ali je bio ministar spoljnih poslova Finske koja predsedava Unijom, kao i ministar Peter Sijarto iz Mađarske, koji je imao strastven govor u prilog proširenja EU i pohvalnih ocena, koje retko čujemo. Da u takvom kontekstu kosovski ministar brzo napusti panel, to je krajnje neodgovorno i zbunjujuće”, navela je Milić.


Cvijanović sa Eskobarom i Palmerom u Vašingtonu - Kosovo Online\n4. Novembar 2021. • 22:28\nPredsednica Republike Srpske Željka Cvijanović razgovarala je danas u Vašingtonu, u odvojenim susretima, sa specijalnim predstavnikom predsednika SAD za Zapadni Balkan Gabrijelom Eskobarom i američkim izaslanikom za izborne reforme u BiH Metjuom Palmerom.\nCvijanović i Eskobar su razmenili mišljenje o aktuelnoj političkoj i ekonomskoj situaciji u Republici Srpskoj i BiH, i o mogućnostima jačanja saradnje, saopšteno je iz kabineta predsednice RS.\nOna je ukazala na potrebu izbalansiranog pristupa prema BiH, kao i interesima sva tri konstitutivna naroda, ističući da je to jedini način da se obezbedi stabilna i prosperitetna budućnost.\nPredsednica Srpske na sastanku je izrazila podršku inicijativi "Otvoreni Balkan", kao i snažnijoj ekonomskoj saradnji među zemljama regiona.\nTokom sastanka sa Metjuom Palmerom, razgovarano je o reformama izbornog zakonodavstva u BiH, a Cvijanović je tom prilikom ponovila stavove Srpske po ovom pitanju, istakavši da je potrebno obezbediti legitimno predstavljanje svih konstitutivnih naroda i ukazavši na neophodnost postizanja dogovora između partnera u Federaciji BiH.\nRepublika Srpska Gabrijel Eskobar Metju Palmer Vašington\nCvijanović: Bakirove izjave o Kosovu predstavljaju direktan atak na teritorijalnu integritet Srbije


Prenger: SAD za hitnu stabilizaciju u Egiptu\nŠta rasprostranjene islamističke demonstracije u Egiptu znače za dalja politička kretanja u toj zemlji i kakva bi mogla da bude uloga egipatskog vojnog establišmenta - komentariša bivši pomoćnik američkog sekretara za odbranu, Robert Prenger.\nPrenger: “Pošto se zemlja oslobodila uprave predsednika Hosnija Mubaraka, ona je otvorila vrata konfrontaciji između dva najogranizovanija segmenta egipatskog društva: vojnog establišmenta na jednoj strani i Muslimanskog bratstva na drugoj. U ovom momentu, neizvesna je budućnost Muslimanskog bratstva, ali postoje indikacije da se Vašington zalaže za pomirenje egipatske opozicije sa tom organizacijom, kako bi se stabilizovala situacija u zemlji, s tim da Bratstvo istovremeno ne dobije dominantnu ulogu u egipatskoj politici kao ranije, a da vojska bude pod kontrolom civilnih vlasti. To neće biti lak posao, uzimajući u obzir geografsku veličinu te zemlje, sa populacijom od 84 miliona stanovnika i njenu unutrašnju složenost i spoljne uticaje, posebno dve zemalje: Saudijske Arabije, koja podržava egipatsku vojsku i Katar, koji podržava Muslimansko bratstvo”.\nGlas Amerike: Kakva bi mogla da bude uloga vojske na političkoj sceni Egipta?\nPrenger: “Mada se aktivnosti vojnog establišmenta prate, uprkos obećanjima da će se držati po strani politike, možemo da vidimo da posle svrgavanja predsednika Mohameda Morsija i Muslimanskog bratstva, vojska ima nove ambicije u smislu rukovođenja zemljom. To se ogleda i u nedavnoj izjavi glavnokomadujućeg egipatskih vojnih snaga, generala Abdula Fataha al-Sisija, koji očekuje da ga demonstranti, odnosno narod, ovlaste da učini ono što smatra potrebnim u sadašnoj situaciji. To je kao ponovno ustoličenje nekog Cezara ili Nasera”.\nGlas Amerike: Kakav bi mogao da bude regionalni uticaj nemira u Egiptu?\nPrenger: “U arapskom delu Bliskog istoka imate tri zemlje u kojima je vojska odigrala presudnu ulogu: to su Sirija, Irak i Egipat. Uloga vojske je bila u - ako možemo tako da kažemo - modernizaciji, odnosno sekularizaciji njihovih zemalja, pošto su oficiri preuzeli vlast u tim zemljama. Tom konceptu modernizacije protive se islamisti, koji smatraju da te zemlje moraju da se vrate svojim drevnim, islamističkim korenima, da bi postale snažne i velike, a to je gledište koje zastupa i Muslimansko bratstvo u Egiptu. Bratstvo je od svog osnivanja 1920-tih, konstantno prisutan centralni faktor egipatske politike. Prema tome, u sadašnjoj situaciji imate dve opcije: pomirenje ili građanski rat, jer ukoliko se ne zadovolje zahtevi Bratstva, ono će ponovo otići u ilegalu i biti neko ko radi na destabilizaciji i izazivanju konflikata u zemlji”.


Ratovi zvezda zaradili 57 miliona dolara\nFilm „Ratovi zvezda – Budjenje sile“ oborio je rekord projekcijama u četvrtak uveče zaradom procenjenom na 57 miliona dolara.\nProcena zarade kompanije „Volt Dizni“ nadmašila je prethodni rekord koji je 2011. godine postavio film „Hari Poter i relikvije Smrti: Drugi deo“ sa zaradom od 43,5 miliona dolara.\nPrema proceni filmske industrije, snimanje filma „Ratovi zvezda – Budjenje sile“ koštalo je oko 200 milona dolara.\nOd karata prodatih u pretprodaji, pre projekcije filma u četvrtak uveče, u Severnoj Americi zaradjeno je više od 100 miliona dolara.\nAmerički filmski institut svrstao je film „Ratovi zvezda – Budjenje sile“ medju deset najboljih ove godine.\nHrvati napali holivudskog glumca Džejmija Foksa u Dubrovniku!Horor u prvoj smeniSlavni glumac u depresiji: Gotovo je, znam da nikad neću imati porodicuŽenama ne možeš ugoditiSlavna pevačica tuguje: Ne verujem da ću se ikada udatiMisli poznatih


SDA je protiv imenovanja specijalnog izaslanika Evropske unije za Bosnu […]\nObjavljeno: 24.02.2020. u 17:30\nSDA je protiv imenovanja specijalnog izaslanika Evropske unije za Bosnu i Hercegovinu, a naročito je protiv toga da se kroz tu funkciju na bilo koji način naša zemlja povezuje sa rješavanjem odnosa na relaciji Srbija – Kosovo.\nBosna i Hercegovina ima svoj zaseban evropski put i on ne zavisi od rješavanja odnosa u regiji s kojima naša država nema nikakvu direktnu vezu.\nBh. institucije uspješno sarađaju sa institucijama EU i Delegacijom EU u Sarajevu. Ta saradnja je dovoljan okvir koji, uz ubrzano provođenje reformi i ispunjavanje uvjeta iz Mišljenja Evropske komisije, omogućava Bosni i Hercegovini da ubrza svoj evropski put.